Deceniju posle finansijske krize, dugovi država u svetu nastavili da rastu\nMMF upozorava: Svetska zaduženost nije bila ovako visoka još od 1880. godine!\nDok se svet sve više udaljava od posledica ekonomske krize iz 2007. stručnjaci upozoravaju da je naredna kriza odmah tu, iza ćoška. Globalne političke i vojne tenzije kao da signaliziraju nervozu u vodećim zemljama sveta. Kada dugovanja postanu neodrživa, kamate prevelike a para više nema, onda na scenu stupaju tenzije, optužbe, svaljivanje krivice na druge države, narode i grupe a – kako smo u istoriji videli – dolazi i do rata. Zato utoliko više brine upozorenje koje je nedavno poslao Fiskalni monitor Međunardonog monetarnog fonda, a koje je ostao u senci izveštaja o dešavanjima u Siriji, Severnoj Koreji i večito novim šokantnim vestima o Donaldu Trampu.\nMMF ističe da je nivo svetske zaduženosti – koji je 2016. probio sve prethodne rekorde – nastavio da raste. Autori postavljaju pitanje – koliko je ovo još održivo i kuda sve vodi? Američki „Vol strit žurnal“ tekst o izveštaju MMF počeo je upozorenjem da „skoro deceniju od globalne finansijske krize svetske ekonomije nisu napravile gotovo nikakav napredak u smirivanju nivoa državne zaduženosti“.\nKako navodi Fiskalni monitor Međunarodnog monetarnog fonrda – koji prati stanje državnih finansija širom sveta i koji je objavio najnoviji izveštaj – duže od pet godina opšti dug vlada razvijenih ekonomija je iznad 100 odsto bruto društvenog proizvoda (BDP), na nivou koji je viđen jednom u proteklih vek i po – na samom kraju Drugog svetskog rata.\nIako se MMF složio sa potezima država da na finansijku krizu 2008. odgovore agresivnom fiskalnom politikom (koja se ogleda u merama kao što su odlučnije prikupljanje poreza i smanjenje državnih troškova), posao na smanjenju duga koji je stvoren u krizi je tek pred nama. Stručnjaci predviđaju da zaduženost vodećih svetskih ekonomija od preko 100 odsto BDP neće početi da se smanjuje ni za šest godina od danas - do 2023. Štaviše, to predviđanje je čak optimistično jer se bazira na pretpostavci da će globalni BDP nastaviti da raste u narednim godinama.\nU članku posvećenom izveštaju MMF „Vol strit žurnal“ ističe da su dugovanja svetskih država bila veća u Drugom svetskom ratu, ali su se naglo smanjila nakon okončanja rata. Tako se navodi da je pet godina od rata zaduženost svetskih ekonomija bila 80 odsto BDP-a, a 15 godina od rata iznosila je 46 odsto BDP. Tada je svet imao znanto drugačiju demografiju, uz veliki posleratni rast u broju dece. Međutim, kako se ističe, danas se mnoge napredne ekonomije na svetu suočavaju sa znatno većim dugovanjima u budućnosti, uporedo sa odlaskom u penziju generacije „bejbi-bumera“ (posleratnih generacija koje su imale bolje uslove za život i više dece).\nSAD duguju više nego što proizvode\nKina je jedan od glavnih krivaca za povećanje svetske zaduženosti. Ipak, kineski ekonomski i finansijski rast i dalje prevazilazi zaduženost – trenutni dug Kine iznosi 41 odsto BDP, što je daleko ispod bilo koje vodeće zemlje Zapada.\nSa druge strane, navodi se da su SAD jedna od zemalja koje najmanje rade na tome da smanje svoja dugovaranja. Prema podacima MMF-a, američki dugovi su porasli 20 odsto u udelu BDP-a i ukupna zaduženost je sada 107.2 odsto. Ukoliko se u narednih pet godina nastavi sa dosadašnjim načinom trošenja novca i pristupu oporezivanju, opšti drug Vašingtona porašće na 116.0 odsto BDP. Kako ističe Kongesna kancelarija za budžet – nevladina organizacija koja se bavi analizom stanja finansija SAD – kombinacija povećanja javnog trošenja i smanjenje poreskih nameta velikim poreskim obveznicima (koje je lansirao Donald Tramp dolaskom na vlast) dovešće do deficita u američkom budžetu od hiljadu milijardi dolara u naredne dve godine. Prema sadašnjim parametrima, do 2023. SAD će imati veći dug od bilo koje druge nacije na svetu, izuzev Japana i Grčke.\nMeđutim, utisak je da su svet i države izgleda sposobne da nose ova dugovanja. Kamatne stope su uglavnom i dalje niske, tržište rada se popravlja (i, stoga, promet uglavnom raste), predviđeni rast za ovu i narednu godinu je najviši od 2011. a investitori se i dalje uzdaju u sigurnost obveznica bogatih država. Ali MMF upozorava da ovakvi uslovi ne mogu da traju u nedogled.\nDržave žive na kreditima, a BDP plaća kamate\nImajući u vidu niske kamatne stope (što znači nisku cenu zaduživanja), postoji zabrinutost da kamate uzimaju sve veći udeo u budžetima država, ističe MMF. Ukoliko u budućnosti kamatne stope i dalje budu niske, troškovi održavanja kredita biće izdržljivi. Međutim, postoji velika zabrinutost da li su države osposobljene da odgovore na sledeću ekonomsku krizu. Da li će potražnja koju ispoljavaju investitori – kao i podjednako važna politička volja – podržati još više zaduživanja u vreme sledeće recesije?\n„Visok nivo zaduženosti država otežavaju sprovođenje kontracikličnih politika, naročito u uslovima finasijske krize“, navodi se u izveštaju MMF. „Kombinacija izuzetno visokog nivoa javnih i privatnih dugovanja može biti opasna u slučaju (ekonomskog) ponora i produžila bi recesiju koja bi usledila“.\nPostoji zabrinutost čak i kada je reč o ekonomijama u usponu, u kojima je demografska slika generalno mnogo bolja, rast proizvodnje brži a nivoi zaduženosti tradicionalno mnogo niži. Ali, investitori odlično znaju da sa ekonomijama u usponu isplata potraživanja nije apsolutno zagarantovana.\nProblemi zemalja u razvoju (u koje spada i Srbija)\nPodaci pokazuju da opšta zaduženost zemalja u razvoju i zemalja sa umerenim prihodom (u koje spada i Srbija) raste. Fiskalni teret na ekonomijama u usoponu, koji je već sada iznad nivoa u Drugom svetskom ratu kao i tokom Azijske finansijske krize iz 1997. je na putu da pređe nivo zaduženosti koji je bio na vrhuncu tokom 1980-ih, u vreme Latinoameričke ekonomske krize u kojoj su, na kraju, brojne države proglasile bankrot. Kako se mnoge od zemalja u razvoju sve više bogate usled rasta i razvoja ekonomije, veće su šanse da mogu da izdrže veća dugovanja, ali su i opterećenja takve pozicije nezamisliva za mnoge od tih država.\nKako zaključuje „Vol strit žurnal“, tvorci ekonomskih politika su tokom protekle decenije pokušali i u velikoj meri uspeli da umanje efekte finansijske krize na rast BDP-a i nivo nezaposlenosti. Ali, iako je kriza sve više iza nas, dugovi koji su se tokom te krize nakupili će verovatno trajati još jednu generaciju (odnosno, 20 do 30 godina).


MMF procenio rast BDP-a Srbije na 3,5% › Made-in-Germany.rs\nMeđunarodni monetarni fond je u revidiranom izveštaju zadržao projekciju rasta bruto domaćeg proizvoda (BDP) Srbije od 3,5 posto u 2018. godini, a istu toliku stopu predviđa i za narednu godinu.\nU revidiranom izveštaju o perspektivama svetske ekonomije, objavljenom na zvaničnom sajtu MMF-a povodom prolećnog zasedanja Fonda i Svetske banke u Vašingtonu, se navodi da će inflacija u ovoj godini u Srbiji iznositi 2,7 posto, a dogodine dostići 3 procenta.\nTakođe se pretpostavlja da će deficit bilansa tekućih plaćanja u ovoj godini biti smanjen sa prošlogodišnjih 4,6 posto bruto društvenog proizvoda na 4,5 posto, dok će u sledećoj godini on dodatno opasti na 4,1 posto BDP-a. Fond projektuje stopu nezaposlenosti u Srbiji na 14,3 posto u ovoj godini, a u sledećoj na 14 procenata, prenose srpski mediji.\nMMF je prognozu rasta globalne ekonomije za ovu i narednu godinu zadržao na 3,9 posto, što bi bio najbrži tempo rasta od 2011. godine. U revidiranom izveštaju se takođe navodi i da će globalna trgovina ove godine porasti za 5,1 posto, što će biti njen najbrži rast u poslednjih 7 godina.


Furiozni Borna Ćorić pomeo Federera i izborio finale protiv Đokovića!\nBorna Ćorić je nakon sjajne igre izbacio Federera u polufinalu Šangaja.\n13.10.2018 @ 15:28\nHrvatski tenisač Borna Ćorić plasirao se u finale ATP turnira iz serije masters 1000 u Šangaju. Ćorić je u polufinalu svladao prošlogodišnjeg pobjednika, legendarnog Švicarca Rogera Federera sa 6:4, 6:4 za sat i 14 minuta igre.\nĆorić je sjajno servirao, imao je čak 78 posto ubačenog prvog servisa, osvojio je 84 posto poena nakon ubačenog prvog te 73 posto poena nakon ubačenog drugog servisa i stigao do svog prvog finala na turnirima iz serije masters 1000 u karijeri.


DAN KONCERNA Džindić: Za danas planirana isplata plata radnicima rudnika Kreka\nDžindić: Čestitao Dan Koncerna\nUprava EP BiH je detaljno informirala ministra Džindića o trenutnim i narednim aktivnostima na izgradnji Bloka 7 TE Tuzla. Vlada FBiH očekuje u vrlo skorom vremenu očitovanje organa EPBiH o mogućim modalitetima nastavka realizacije projekta.\n- Pozivamo predstavnike Sindikata rudnika da ispune svoje obaveze preuzete sporazumom potpisanim 19. maja 2021. godine jer će daljnjim opstruiranjem i odustajanjem od ispunjavanja obaveza Sindikat rudnike odvesti u stečaj - rekao je direktor Elektroprivrede BiH Admir Andelija.\nIspunjen dio dogovora\nNapomenuo je da je Elektroprivreda BiH svoj dio dogovora koji se odnosi na Kreku već ispunila.\n- Tražili smo od Uprave EPBiH da nas izvijesti o toku restrukturiranja rudnika u okviru koncerna, te da nam detaljno obrazlože razloge kontinuiranih protesta i problema u Kreki. Što se tiče plata za avgust, dobili smo informaciju da je Uprava Kreke, u skladu s planom i obavezama iz Kolektivnog ugovora, za danas planirala njihovu isplatu - rekao je ministar Džindić.\n24.09.2021 u 10:45\nDžindić najavio rješavanje problema preduzeća Zrak\nNermin Džindić Kreka Rudari


Usvojen program o prestrukturiranju elektroenergetskog sektora u FBiH - Akta.ba\n22.08.2019. 12:37 / Izvor: Akta.ba\nFederalna vlada donijela je Program o prestrukturiranju elektroenergetskog sektora u Federaciji BiH koji će biti dostavljen Parlamentu Federacije BiH radi davanja saglasnosti.\nOvaj program povezan je s drugim aktivnostima u elektroenergetskom sektoru što uključuje funkcionisanje Regulatorne komisije za energiju u Federaciji BiH u zakonima predviđenom obimu, posebno u pogledu neovisnosti i stvaranja pretpostavki za funkcionisanje tržišta električne energije i odvajanja reguliranih i tržišnih djelatnosti. Također uključuje modernizaciju i prestrukturiranje rudnika uglja. Ključne promjene i obaveze koje proizilaze na osnovu odredbi Zakona o električnoj energiji u Federaciji BiH, i koje će biti obuhvaćene ovim programom, su funkcionalno razdvajanje svih djelatnosti, pravno razdvajanje i neovisnost za djelatnost distribucije i računovodstveno razdvajanje djelatnosti snabdijevanja na regulirano i tržišno.\nOvi zahtjevi znače da je, osim računovodstvenog, potrebno i razdvajanje svih djelatnosti proizvodnje, distribucije, snabdijevanja, trgovine i ostale djelatnosti.\nDodatno, u oblasti djelatnosti distribucije, promjene moraju biti još veće, jer je potrebna još veća nezavisnost koja uključuje i pravni oblik, što znači da će postojeća elektroprivredna preduzeća formirati zavisna društva za distribuciju koja će imati status operatora distributivnog sistema.\nPrestrukturiranje elektroprivrednih preduzeća je planirano u više faza pri čemu prva faza odgovara realizaciji osnovnih zahtjeva utvrđenih Zakonom o električnoj energiji u Federaciji BiH kao što su računovodstveno i upravljačko razdvajanje djelatnosti i formiranje preduzeća za distribuciju - ODS. Vremenski okvir za ovu fazu je 15 mjeseci od dana dobijanja saglasnosti Parlamenta Federacije BiH. Program prestrukturiranja elektroenergetskog sektora u Federaciji BiH podrazumijeva potpunu provedbu i zaživljavanje u praksi računovodstvenog i upravljačkog razdvajanja, uz primjenu transfernih cijena između djelatnosti unutar elektroprivrednih preduzeća. Tokom ove faze bio bi nastavljen proces modernizacije i poboljšanja poslovanja rudnika uglja pojedinačno, smanjenje broja zaposlenih i realizacije ulaganja.\nIstovremeno, elektroprivredna preduzeća bi uradila dodatne analize i, na osnovu njih, donijele odluke u vezi s formiranjem preduzeća za elektroprivredne djelatnosti i prestrukturiranja djelatnosti rudarstva, vodeći računa o organizacionom statusu djelatnosti proizvodnje i budućim potrebama zamjenskih kapaciteta u termoelektranama.\nOvisno od analiza i odluka u ovoj fazi, a uz prethodnu saglasnost Vlade Federacije BiH, pristupilo bi se njihovoj provedbi što predstavlja treću fazu ovog programa.\nU programu su detaljno razrađene i sve potrebne aktivnosti za realizaciju svih predviđenih faza i ciljeva.\nOsnovni cilj energetske zajednice, sa aspekta tržišta električne energije, je kreiranje stabilnog i jedinstvenog regulatornog okvira i trzišnog prostora koji obezbjeđuje pouzdano snabdijevanje električnom energijom i može privući investicije.\nU 2011. godini pravna stečevina EU za članice energetske zajednice je proširena dijelom EU propisa koji sačinjavaju takozvani ,“Treći energetski paket“, koji su postali pravno obavezujući i za ugovorne strane Energetske zajednice, uz rok za transpoziciju u domaće zakonodavstvo i provedbu u praksi do 1. januara 2015. godine, saopćeno je iz Ureda Vlade FBiH za odnose s javnošću.\nVlada nije "digla ruke" od Staklene banke: Očekuju se tender za idejno rješenje\nAnte Rezić imenovan za v.d. direktora Aluminija\nZa oblasti obrazovanja i nauke oko sedam miliona KM\nZa ovu godinu planirano 14 revizija privatizacije u FBiH\nInicirano donošenje zakona o znakovnom jeziku na nivou FBiH\nUtvrđene cijene uvjerenja o državljanstvu i vjenčanog lista\nVlada utvrdila Prijedlog zakona o jedinstvenom registru taksi i naknada u FBiH\nLašva – Nević Polje: Nakon urbanističke, još građevinska dozvola i tender\nTomislavgrad dobiva pogon za pročišćavanje otpadnih voda vrijedan 2,4 mil eura\nUskoro javni pozivi vrijedni 2,7 miliona KM\nHoće li doći do prodaje Fabrike duhana Mostar?\nDionica kroz Zviroviće konačno u dvije trake\nĐorđa Mihajlovića 4/II 75000 Tuzla


Beta 4. avgusta 2017. 11:35\nRusko Ministarstvo spoljnih poslova oštro je kritikovalo izjave potpredesednika SAD Majkla Pensa tokom posete Podgorici, zbog ponovnih „antiruskih stavova“ i „plašenja lidera zapadnobalkanskih država mitskom ‘ruskom pretnjom’, i optužbama na račun Rusije o pokušajima menjanja granica silom“.\n„Moramo sa žaljenjem da konstatujemo da Vašington pada sve dublje prema primitivnim ideološkim stereotipima iz vremena ‘hladnog rata’, koji su potpuno odvojeni od realnosti“, navodi se u saoštenju Ministarstva.\nU dokumentu se navodi da nametanje balkanskim državama „otvoreno destruktivnog izbora“ izmedju Zapada i Rusije neizbežno vodi ka rastu napetosti na evropskom kontinentu, destabilizuje situaciju u regionu i u pojedinim državama.\n„Pri tom se aktivno forsira teza o navodno bezalternativnom ulasku cele Jugoistočne Evrope u NATO, guraju se projekti zasnovani na nezdravoj konkurenciji i koji su u suprotnosti sa zdravom logikom“, navodi se u saopštenju.\nRusko Ministarstvo podseća da je upravo Amerika sa svojim saveznicima 1999. godine „grubo narušila medjunarodno pravo, nelegitimno primenjujući silu u cilju odvajanja Kosova od Srbije“.\nU saopštenju se navodi i da je „pod jakim pritiskom Vašingtona Podgorica stupila u NATO, uprkos mišljenju većine stanovnika Crne Gore“.\n„SAD su zajedno sa EU bez stida ignorisale volju birača Makedonije, ne dozvoljavajući partiji koja je pobedila na izborima 11. decembra prošle godine da formira Vladu. I ko se meša u unutrašnje stvari i primenjuje silu na Balkanu – Moskva ili Vašington?“, navodi se u saopštenju.\nPens je 2. avgusta optužio Rusiju da je pokušala da „podeli region“, da „podrije integracione procese“ i da „iscrta nove granice silom“.\n„Rusija nastavlja da isrcrtava nove granice silom. Na Zapadnom Balkanu Rusija je nastojala da destabilizuje region, podrije demokartiju… Namere Rusije su bile jasne kada su moskvoski agenti u Crnoj Gori pokušali da poremete izbore, napadnu parlament i ubiju premijera i tako odvrate crnogorski narod od ulaska u NATO“, kazao je Pens na samitu lidera zemalja članica Jadranske povelje u Podgorici.


Hezbolah kategorički demantuje da ima bilo kakvo skladište oružja u bejrutskoj luci - Teslavision\nŠef libanskog pokreta Hezbolah Hasan Nasralah danas je “kategorički negirao” da njegova organizacija ima “skladište oružja” u bejrutskoj luci razorenoj u teškoj eksploziiji ranije ove nedelje.\n“Potpuno i kategorički negiram da ima bilo šta naše u toj luci, ni skladište oružja, ni skladište raketa.. ni bomba, ni metak, ni amonijum nitrat”, rekao je šef Hezbolaha u televizijskom obraćanju posle optužbi koje su kružile po medijima i javnom mnjenju ukazujući na taj uticajni libanski šiitski pokret.\nMakron je prilikom posete zatražio medjunarodnu transparentnu istragu eksplozije. On se sreo sa predstavnicima glavnih političkih snaga u zemlji, uključujući i Hezbolah i pozvao da se “promeni sistem” i prekine sa “podelom Libana”.\n“Mi pozitivno gledamo na svaku pomoć i svaki izraz simpatije prema Libanu i svaku posetu Libanu ovih dana posebno ako je ona u kontekstu pomoći Libanu i okupljanju”, rekao je Nasralah.\n“Ako libanska država i politička klasa, bilo da je vlast ili opozicija, ne uspeju da dobiju rezultate u toj istrazi i ne uspeju da predaju pravdi odgovorne to znaći da nema nade o izgradnji države” u Libanu, rekao je Nasralah.\nPrevious : Pokret ‘Misija: Kiseonik’ opomenula RTS da ne reklamira pušenje nargile\nNext : Lunić: Vlast iz Beograda želi da kontroliše sve pripadnike srpskog naroda


14. Sep 2020 241\nTalentovani srbački karatista takmičio se kao član reprezentacije Republike Srpske, pod okriljem Кarate saveza RS, zajedno sa još 20 sportista iz svih krajeva Srpske. Takmičenje u Ščećinu organizovala je Svjetska unija karate federacije (WUКF) koja je uspjela organizovati ovo prvenstvo i pored brojnih poteškoća izazvanih pandemijom virusa korona, jer je učešće otkazao jedan broj zemalja, penosi Radio Srbac.\nStefan ima 10 godina a trenira karate već četiri godine. U decembru prošle godine proglašen je za najperspektivniju mladu nadu na takmičenju u Šamcu koje su organizovali Кarate federacija RS i Ujedinjeni karate savez (WКF).\nTagovi: Stefan Gavranović


Nakon uvodnog obraćanja potpredsednika Privredne komore Srbije, Zdravka Jelušića, članice su imale priliku da čuju pismo podrške i ohrabrenja iz Kancelarije Globalnog dogovora u Njujorku i to od Valida Nagija, direktora lokalnih mreža Globalnog dogovora. Kancelarija je pohvalila napore koje mreža ulaže kako bi se ostvario postavljen cilj na prošlogodišnjoj skupštini – a to je da se u naredne 2-3 godine udvostruči broj članica ko je dolaze iz poslovnog sektora.\nMia Vukojević, predsednica Upravnog odbora Globalnog dogovora se zahvalila doskorašnjoj predsednici UO – Andrei Brbaklić iz Erste banke, na zalaganjima, naporu i vremenu ko je je posvetila razvoju mreže. Takodje je izrazila zahvalnost svim aktivnim članicama i predsedavajućima radnih grupa koji su odvojili vremena da se bave dobrovoljnom inicijativom Globalni dogovor. Nakon toga je istakla najbitnije aktivnosti upravnog odbora kao i planove za narednu godinu. Izvestila je prisutne o novoj politici Kancelarije – pisanje Izveštaja o angažovanju za neposlovne članice Globlanog dogovora. Neposlovni sektor će morati da dostavlja svake druge godine izveštaj koji je sličan Izveštaju o napretku.\nPredsedavajući su izvestili o aktivnostima svojih radnih grupa. Nekoliko aktivnosti koje su posebno istaknute su: organizovanje konferencije Globalno znanje-lokalni uticaj sa gostujućim predavačem Dirk Olinom; značaj i uvažavanje Deklaracije o borbi protiv korupcije Globalnog dogovora na nivou države koja je uvrštena u Nacionalnu strategiju za borbu potiv korupcije avgusta 2013; saradnja sa sedam ekonomskih škola u kojima postoji obrazovni profil bankarski službenik i brojne druge.\nPrezentacija Godisnja skupstina GD


Šta kada Viber ne radi i aplikacija stalno crashira - eKako\nŠta uraditi ako se nađete situaciji kada Viber ne radi i aplikacija stalno crashira. To se dešava s vremena na vrijeme nakon ažuriranja određenih aplikacija, a Google je ponudio i konkretno rješenje.\nViber ne radi i aplikacija stalno crashira\nKorisnici Androida nekada imaju situacije kada im ne funkcionišu aplikacije koje svakodnevno koriste, kao što su Gmail i Viber. Nakon posljednjeg problema oglasio se i Google i ponudio konkretne korake za rješavanje problema.\nČini se kako je posljednji problem koji se javio prije par dana greška Googlea, pa su iz ove kompanije brže bolje ponudili i rješenje u vidu ažuriranja nekih od njihovih aplikacija. Također se oglasio i Viber putem svog zvaničnog Twitter accounta:\nNaime, radi se o “nepoznatoj grešci u ažuriranju Android sistema”, odnosno u komponenti Android Webview, koja je inače zadužena da omogući programerima da prikazuju web stranice u svojim aplikacijama. Također dio problema krije se i u Google Chrome browseru.\nViber crashira – Update Android WebView\n1. Potrebno je da na svom telefonu otvorite podešavanja (Settings) i uđete u aplikacije (Apps).\n2. Među aplikacijama na listi trebate pronaći Android Webview aplikaciju i kliknuti opcije tj. na tri tačke u gornjem desnom uglu\n3. Izaberite “instaliraj ažuriranja” (install updates).\nDruga metoda je da na OVOM LINKU otvorite aplikaciju Android Webview direktno na Google Play prodavnici i izvršiti ažuriranje tamo.\nViber ne radi – uradite update Chrome browsera\n1. Otvorite OVAJ LINK kako biste direktno na Google Play prodavnici pronašli Chrome. Drugi način je da otvorite Google Play i pronađete Chrome kroz pretragu.\n2. Kliknite UPDATE dugme i sačekajte da proces završi.


od Mihajlo taj Ned Nov 15, 2009 1:36 pm\nTrijumf Marije Riš u Leviju\nNemica Marija Riš pobednica je prvog slaloma u novoj sezoni Svetskog kupa, koji je vožen u finskom Leviju.\nRišova je do trijumfa došla ukupnim vremenom od 1:48.71 i za osam stotinki je nadmašila aktuelnu osvajačicu Svetskog kupa Lindzi Von iz Sjedinjenih Američkih Država. Treće mesto zauzela je miljenica domaće publike Tanja Poutiainen, koja je imala zaostatak od preko jedne sekunde u odnosu na pobednicu.\nPrva posle tri najbolje plasirane skijašice u Leviju bila je mlađa sestra Marije Riš Suzan, kojoj je četvrto mesto najbolji rezultat karijere, ispred dve Austrijanke Mihaele Kirhgaser i Marles Šild, Katarine Dir iz Nemačke i Čehinje Šarke Zahrobske, dok su deset najboljih na drugom takmičenju sezone kompletirale Fani Hmelar iz Nemačke i Hrvatica Ana Jelušić.\nJedina predstavnica Srbije u Svetskom kupu Jelena Lolović nije uspela da izbori plasman za drugu vožnju pošto je u prvoj imala tek 67. vreme, sa 5.21 sekundi zaostatka u odnosu na Mariju Riš.\nPosle dva takmičenja u okviru Svetskog kupa u vođstvu se nalazi Poutiainenova sa 160 bodova, ispred Rišove sa 113, dok je treća Vonova sa 109 bodova.\nTakmičenje u Leviju se nastavlja u nedelju muškim slalomom, dok žene naredno takmičenje očekuje 28. novembra u američkom Aspenu, kada će biti vožen veleslalom, a dan kasnije je na programu slalomska trka.\nRezultati slaloma u Leviju:\n1. Marija Riš (Nemačka) 1:48.71\n2. Lindzi Von (SAD) + 0.08\n3. Tanja Poutiainen (Finska) + 1.16\n4. Suzan Riš (Nemačka) + 1.33\n5. Mihaela Kirhgaser (Austrija) + 1.61\n6. Marles Šild (Austrija) + 1.64\n7. Katarina Dir (Nemačka) + 1.68\n8. Šarka Zahrobska (Češka) + 1.98\n9. Fani Hmelar (Nemačka) + 2.44\n10. Ana Jelušić (Hrvatska) + 2.91\n1. Tanja Poutianinen (Finska) 160\n2. Marija Riš (Nemačka) 113\n3. Lindzi Von (SAD) 109\n4. Katrin Cetel (Austrija) 80\n5. Tina Maze (Slovenija) 72\n6. Deniz Karbon (Italija) 60


telo - Vesti - Svet Plus\ntelo najnovije vesti\nEmocije uništavaju telo! Od straha stradaju bubrezi...\nEmocije uništavaju telo! Od straha stradaju bubrezi, od tvrdoglavosti kičma... Emocije (šokirati, uzbuditi i td.) su specifična vrsta stanja i procesa u ljudskoj psihi, koji se manifestuje tokom bilo kakvih događaja, pojava i situacija.\nAko ništa ne jedete 12 sati, vaše telo će obnoviti svaku ćeliju!\nAko ništa ne jedete 12 sati, vaše telo će obnoviti svaku ćeliju! Pogledate u nastavku zašto biste trebali da gladujete bar jednom nedeljno!


Naša škola - Sarajevo koledž\nSarajevo koledž je privatna škola koja učenicima nudi kvalitetno obrazovanje u prijatnoj atmosferi od 1996. godine. U tom periodu u prostorijama naše škole je izrođen veliki broj kvalitetnih, društveno odgovornih osoba od kojih su svi nastavili obrazovanje na značajnim univerzitetima.\nVeliku zaslugu za postizanje odličnih rezultata u nastavnim i vannastavnim aktivnostima dugujemo našem predanom, visokokvalifikovanom kadru, koji na interaktivan, učeniku prihvatljiv način, prenosi svoja znanja i iskustva.\nU školi se nastava svakodnevno na većini časova izvodi na engleskom jeziku što omogućava učenicima iz Bosne i Hercegovine da usavrše izgovor i gramatiku engleskog jezika a učenicima iz inostranstva da se što jednostavnije uklope u nastavni proces.\nNastavni plan i program koji se koristi je odobren od strane Ministarstva za obrazovanje, nauku i mlade Kantona Sarajevo.\nKampus škole je u potpunosti pod video-nadzorom što daje osjećaj potpune sigurnosti učenicima i njihovim roditeljima.\nIMO 2017 Rio de Janeiro: Adisa Bolić osvojila bronzu 07/09/2017


Vesti online / Vesti / Svet / Čitajte na VESTI-DIGITAL: Ubedljivo "ne" oborilo reformu\nČitajte na VESTI-DIGITAL: Ubedljivo "ne" oborilo reformu\nŠvajcarci su na referendumu održanom u nedelju kako su i "Vesti" objavile, odbacili reformu penzijskog sistema jer je čak skoro 53 odsto glasača odbacilo predlog vlade koji su podržali i Parlament i Senat. Odziv birača u nedelju je prešao 46 odsto. Ministar unutrašnjih poslova Alen Berse izjavio je novinarima da poraz nije tako strašan i najavio da će rasprava biti nastavljena ali "na drugim osnovama".\nPoraz predloga reforme na referendumu znači prema švajcarskim zakonima da je ona odbačena dvostrukom većinom glasova: protiv nje je bila većina glasača i većina kantona. Samo sedam od 26 kantona podržalo je penzijsku reformu među kojima su Cirih i Bern. Od romanskih kantona za reformu su glasali Jura, Fribur i Vale dok je Ženeva veoma ubedljivo - sa 60 odsto glasova - rekla "ne".\nReforma je predviđala da se za žene starosna granica za odlazak u penziju pomeri na 65 godina, a obračunska stopa trebalo je da bude bude smanjena sa 6,8 odsto na 6 odsto. To je značilo da bi penzioner koji je uplatom tokom svog radnog veka uštedeo na primer 100.000 franaka - mesečno dobijao penziju od 6.000 umesto 6.800 franaka po današnjoj obračunskoj stopi.\nŠta se još dešavalo na ireferendumu Nu Švajcarskoj saznajte prvi na VESTI-DIGITAL, aplikaciji koja se nalazi na klik od vas:


Kupovina firme - na šta obratiti pažnju prilikom kupovine razrađenog biznisa\nKupovina biznisa daje vam šansu da uplivate u preduzetničke vode, a da biznis ne izgrađujete od samog početka. Puno je prednosti i mana koje se odnose na kupovinu razrađenog biznisa, a ono što je sigurno je to da postoje stvari na koje posebno treba obratiti pažnju tokom ovog procesa.\nNajlakši način za odabir firme koju ćete kupiti je slušanje svog instinkta i opredeljivanje za kupovinu firme koja se bavi poslom za koju ste strastveno zainteresovani. Međutim, strast nije dovoljna - iskustvo i poznavanje elemenata o kojima treba da razmislite prilikom kupovine firme su najvažniji prilikom donošenja konačne odluke o kupovini. U nastavku teksta saznajte na šta treba obratiti pažnju prilikom kupovine razrađenog biznisa.\nKupovina firme - hoće li se isplatiti?\nPrvo pitanje koje treba postaviti sebi pred kupovinu razrađenog biznisa je: Hoće li se isplatiti?, odnosno, Da li će kupovina biti uspešna?. Na primer, treba da razmislite koliko biste novca uložili da kupite, a zatim promenite neke elemente biznisa. Uradite računicu i razmislite o svim novčanim sredstvima koje planirate da uložite, a zatim i o tome koliko će se tih sredstava, i kada, vratiti.\nNovac nije jedino sredstvo koje ulažete. Vreme, energija i posvećenost koju planirate da investirate u biznis jednako su bitni. Zato treba na vreme uraditi računicu, a ukoliko ste sasvim novi u biznis-vodama, možda bi bilo dobro da angažujete ekonomistu, koji će vam pomoći oko ovoga. Suštinski, cilj procene je vrlo jednostavan - jedini odgovor koji vam je potreban je da li će se kupovina preduzeća isplatiti ili ne.\nDobro proučite ponudu firmi na prodaju\nNe kupujte prvo preduzeće koje vam se učini kompitabilnim sa Vašim preferncijama. Dobro proučite ponudu firmi na prodaju, jer ćete tako povećati sopstvene šanse da pronađete najbolje moguće preduzeće, skladno željama i ciljevima koje imate.\nPročešljajte internet, raspitajte se, kupite oglase - nikada ne znate gde ćete naići na prodaju biznisa, koji će vas odmah očarati. Na MojTrg platformi, naići ćete na fantastične ponude ustupanja razrađenog biznisa. Obavezno prelistajte sve stranice, jer ćete konstantno nailaziti na optimalne ponude, od kojih će neka sigurno biti po Vašoj meri.\nUpoznajte firmu pre nego što je kupite\nKoličina resursa koju ćete uložiti u firmu najviše zavisi od zatečenog stanja u njoj, odnosno od ljudi i procesa koji su već prisutni, kao i i od iskustva koje imate u određenoj industriji. Ukoliko, na primer, kupujete kompaniju koja se bavi tehnologijom, a vama nedostaje iskustvo rada u tehnološkoj kompaniji, verovatno će vam trebati vremena da ukačite kako tačno funkcionišu procesi u preduzeću.\nZato je izuzetno važno da pre kupovine firme prionete na detaljno upoznavanje sa svim elementima. Potražite istoriju poslovanja, istražite firminu reputaciju, upoznajte zaposlene i način rada u samom preduzeću.\nZapitajte se zašto je firma na prodaju\nPostoji mnoštvo razloga zbog koji će se preduzetnik odlučiti na to da proda svoje preduzeće, a Vi, kao neko ko želi da ga kupi, treba dobro da razmislite o njima. Od toga da je vlasnik prosto odlučio da promeni životni stil (npr. povlačenje u penziju), pa do toga da postoji fundamentalni problem u samoj kompaniji - razloga za prodaju zasta može biti mnogo, a svakako nije svejedno koji su.\nPitajte trenutnog vlasnika o tome zašto se odlučio na prodaju firme, a ako postoji neki problem sa preduzećem, potrudite se da saznate zašto se nije odlučio da ga ispravi, radije nego da proda preduzeće.\nObratite pažnju na to da li je možda biznis loše osmišljen (npr. ne postoji mesta na tržištu za proizvod ili uslugu), da li su konkurenti daleko ispred, da li je preduzeće zaduženo, da li postoje problemi sa lokacijom, opremom ili menadžmentom.\nPobrinite se da saznate što više stvari o firmi, njenim uspesima i neuspesima, izazovima i prilikama. Sem toga što o razlozima za prodaju treba da pričate sa vlasnikom, o poslovanju preduzeća razgovarajte i sa zaposlenima i dosadašnjim klijentima, kupcima ili koriscinama usluga preduzeća.\nKupite biznis koji se poklapa sa Vašim budžetom i ciljevima\nPrilikom kupovine razrađenog biznisa treba da obratite pažnju i uključite određene kriterijume. Važan kriterijum treba da bude budžet koji planirate da uložite u samu kupovinu, ali i dalje poslovne poteze koje planirate da uvrstite.\nKriterijum za odabir biznisa treba da budu i Vaši lični ciljevi u vezi sa njim. Nije isto ako želite da kupite razređenu firmu kako biste je zadržali u zatečenom stanju, kao i kupovina firme s ciljem dodatnog razrađivanja biznisa i stvaranja viših prihoda.\nNeke firme imaju sjajne mogućnosti za razradu svog poslovanja, dok druga preduzeća, na primer imaju ogromnu konkurenciju, koju je teško dostići, pa nemaju puno mogućnosti za napredak. U odnosu na svoj budžet i ciljeve - odaberite i razrađeni biznis koji kupujete.\nKupovina firme i donošenje konačne odluke\nNakon što ste obratili pažnju na sve važne stvari, o kojima treba razmišljati pred kupovinu biznisa, vreme je da donesete konačnu odluku. Stavite sve elemente na papir, dobro razmislite i opredelite se da li ćete se posvetiti određenom preduzeću i da li Vas je zainteresovalo dovoljno da to želite da uradite.\nUkoliko ste prošli sve navedene korake i došli do pozitivnih odgovora, ostalo je samo da kontaktirate vlasnika preduzeća iz oglasa na MojTrg platformi. Ako ste i sami vlasnik preduzeća koje želite da prodate, ovde jednostavno, brzo i potpuno besplatno možete postaviti svoj oglas za prodaju razrađene firme. Tu se svakodnevno vrše kupovina i prodaja firmi, pa ćete i Vi brzo prodati ili kupiti razrađeni biznis!


Tradicionalni Novogodišnji koncert Kuće dobrih tonova\nHome / Kultura&obrazovanje / Tradicionalni Novogodišnji koncert Kuće dobrih tonova\nBy eSrebrenica.ba on 24. December 2018.@esrebrenica\nVečeras je u Srebrenici održan Novogodišnji koncert koji su pripremila djeca i nastavnici iz „Kuće dobrih godina“ za koje je ovo do sada najuspješnija godina.\nOvaj koncert se već tradicionalno održava, nastupaju djeca i njihovi nastavnici gdje se predstave sve sekcije muzičkog programa „Kuća dobrih tonova“ u Srebrenici, a svečani gosti i publika su dječiji roditelji.\nUmjetnički direktor „Kuće dobrih tonova“ Ismar Porić kaže da je ovo najuspješnija godina ovog muzičkog programa koji je okupio gotovo 400 djece iz Skelana, Srebrenice, Potočara i Bratunca.\n„Ova godina bila je izuzetna po svemu što smo uradili, koncertima, novom saradnjom, nagradama čime najavljujemo još bolju i uspješniju 2019. godinu“, rekao je Porić.\nOn kaže da je za narednu godinu najavljen nastavak regionalne saradnje koja je ovog ljeta počela u Srebrenici, kao prvi regionalni kamp “Srebrenica Music Camp 2018” za djecu i mlade iz Bosne i Hercegovine, Hrvatske i Srbije, te nastavljena u Zagrebu, zajednički koncert u dvorani Vatroslav Lisinski, a naredne godine nastaviće se i u Beogradu i Nišu.\n„Već naredne godine očekuju nas koncerti u Njemačkoj, Sloveniji i Austriji, a tu je i nastavak regionalne saradnje u Srbiji, Beograd i Niš“, istakao je Porić.\nI u ovoj godini “Kuća dobrih tonova” osvojila je značajne nagrade među kojima je “Intercultural Achievement Award 2018”, međunarodna nagrada koju dodjeljuje Savezno ministarstvo za Evropu, integraciju i spoljne poslove Republike Austrije kao i specijalnu Mirovnu nagradu koju dodjeljuje Mreža za izgradnju mira.


SUĐENjE KADETIMA OPET NA POČETKU: Apelacija ukinula presudu za "Pasuljanske livade" | Novosti.RS\nSUĐENjE KADETIMA OPET NA POČETKU: Apelacija ukinula presudu za Pasuljanske livade\nOkrivljeni sa braniocima posle glavnog pretresa / Foto Z. G.\nTužilaštvo je optužnicu protiv njih podiglo zbog teškog dela protiv opšte sigurnosti u vezi sa delom izazivanje opšte opasnosti.\nNa teret im se stavlja da su 18. juna 2012. godine na poligonu "Pasuljanske livade" učestvovali u završnoj vežbi "Diplomac 2012", tokom koje su poginuli Filip Milojević (24), iz Gornje Trnave, kod Topole, i Milina Miletić (23), iz Gornjeg Milanovca, a više kadeta je bilo povređeno. Nesrećni kadeti stradali su kada je eksplodirala do tada neeksplodirana granata "vog - 17" M 30 milimetara.\nApelacioni sud je ovako presudio zbog "učinjenih bitnih povreda odredaba krivičnog postupka". Prema njihovom mišljenju, ni činjenično stanje se u pobijenoj presudi zasada ne može prihvatiti kao pravilno, niti se zasada može prihvatiti ocena izvedenih dokaza.\nBivšim kadetima suđenje u Osnovnom sudu u Despotovcu je počelo krajem 2015. godine, kada je postupak protiv njih iz Višeg suda u Jagodini prebačen u nadležnost ovog suda. Tokom glavnog pretresa, Mladen Milosavljević je izjavio da je Filip "napravio pokret rukom koji je mogao da liči na to da je nešto ispustio ili da je nešto bacio, ali da nije video da li je imao nešto u rukama ili nije i da je eksplozija usledila sekundu posle toga".\nOstali osumnjičeni negirali su da je bilo ko šutirao granatu i da su mislili da je ona vežbovna. Pretpostavlja se da su je kadeti doneli sa zemljom od koje su radili maketu, a advokat odbrane Božo Prelević pitao se ko je kadete bukvalno doveo na minsko polje i zbog čega taj nije pozvan na odgovornost.\nPasuljanske livade suđenje kadetima nesreća na poligonu granata\nA Sutanovac mirno spava


Otvoreni sajmovi zaštite životne sredine i energetike - EkoForum\nObjavljeno 4. oktobra 2018. od ekoforum\nOtvoreni sajmovi zaštite životne sredine i energetike\nBEOGRAD – Ministar zaštite životne sredine u Vladi Republike Srbije Goran Trivan otvorio je danas u Beogradu 15. međunarodni sajam zaštite životne sredine i prirodnih resursa – ECOFAIR i 14. međunarodni sajam energetike, poručivši da je neophodno da svi u društvu promene svest kada je u pitanju zaštita životne sredine.\nTrivan je tom prilikom istakao da je resorno ministarstvo za samo godinu dana rada privelo kraju pregovaračku strategiju za Poglavlje 27, koje se tiče ekologije, kao i da se nada da će pregovori uskoro biti otvoreni.\nKada je reč o uticaju elektroenergetskog sistema na životnu sredinu, ministar je pohvalio JP “Elektroprivreda” Srbije (EPS), koje je već uložilo 300 miliona evra u ekologiju i planira da do 2025. godine investira više od 800 miliona evra.\nPrema njegovim rečima, Srbija je energetski bezbedna država, a tome će doprineti i pokrenuti investicioni ciklus vredan više od tri milijarde evra, koji će trajati do 2025. godine.\nECOFAIR i Sajam energetike trajaće do 5. oktobra na Beogradskom sajmu, pod sloganom “Snaga prirode”.\nPrethodni članakPrethodno U akciji uređenja beogradske obale odnešeno 50 džakova smeća\nSledeći članakSledeće Kompanija “SafBon” zainteresovana za preradu otpadnih voda u Srbiji


(VIDEO) Građani čekaju trolejbuse zbog uprave Grasa: Šteta zna šta će sa štetočinama! | TV1\n(VIDEO) Građani čekaju trolejbuse zbog uprave Grasa: Šteta zna šta će sa štetočinama!\nDok se ministar saobraćaja KS Adnan Šteta trudi da sa Vladom KS građanima obezbijedi bolji javni prevoz, u upravi Grasa još se kalkulira.\nTako je na čekanju potpisivanje ugovora o nabavci sedam trolejbusa, za što je završena tenderska procedura.\nPrema informacijama koje ima Oslobođenje, otvaranje tendera obavljeno je 21. oktobra, a ponudu je dostavio samo jedan ponuđač GN Company iz Tuzle. Riječ je o kompaniji koja je ove godine već isporučila sedam trolejbusa Grasu. Na ovu temu v.d direktor Ismet Kapo nije bio raspoložen razgovarati s tvrdnjom da “to nije naš problem”.\nU Ministarstvu saobraćaja misle drugačije, jer se ranija nabavka također sedam polovnih trolejbusa, prvih nakon dugo godina, među građanima pokazala kao dobra stvar. Opredjeljenje Vlade KS je nabavka novih vozila za GRAS, ali se zbog dužine procedura sa boljim polovnim vozilima od postojećih želi premostiti loše stanje u gradskom prevozu.\nZbog toga iz Ministarstva saobraćaja očekuju od uprave GRAS-a da brže reaguje, posebno jer im je Vlada KS stvorila finansijske pretpostavke za poboljšanje usluge građanima.\nDa u Ministarstvu saobraćaja KS žele najbolje za građane dokaz je i današnje potpisivanje Sporazuma sa Općinom Ilidža o sufinasiranju izgradnje tramvajske pruge od Ilidže do Hrasnice.\nMinistar Šteta kaže svjestan je da ta linija nije potpuno ekonomski opravdana, ali interes građana mora biti na prvom mjestu. U tom smislu očekuje se i od pojedinih rukovodilaca u GRAS-u da promijene svoj odnos prema firmi i građanima. To podrazumjeva da prestanu s opstrukcijom montaže novih guma za GRAS-ova vozila koje su također nakon dugo godina nabavljene uz finansijsku pomoć KS.Dobro upučeni izvori unutar GRAS-a kažu i dalje su problem bliski saradnici onih koji su se zbog javnih nabavki u ovom preduzeću našli na optužnicama tužilaštva TK-a.\nTo nas vraća na početak ove priče i nabavku dodatnih trolejbusa za koje je spremno oko 700.000 maraka. Trenutno u Sarajevu dnevno operira oko 20 trolejbusa što ne zadovoljava potrebe prevoza građana. Iz GRAS-a kažu da bi optimalno bilo 25 do 26 trolejbusa, što je i dalje malo u odnosu na prijeratnih 60-etak vozila u stalnom pogonu. U toku je konkurs za izbor direktora GRAS-a, pa se nervoza direktora možda može i razumjeti, ali iz Vlade KS poručuju da neće biti razumjevanja za one koji ne budu spremni raditi u interesu građana i ove firme.\nPrethodni članakČuveni bh. golman otkrio šta fali bh. reprezentaciji za uspjeh\nNaredni članakZvizdić: BiH nije i neće biti prijetnja


Najavljen ovogodišnji INOCOOP - Zrenjaninski\nNajavljen ovogodišnji INOCOOP\nZRENJANIN – I ove godine u Zrenjaninu će se održati šesnaesti sajam inovacija, kooperacija i preduzetništva „INOCOOP 2015“, najavljeno je iz Regionalne privredne komore Zrenjanina (RPKZ), gde ističu da je taj sajam svojim trajanjem potvrdio lidersku poziciju kao najveći i najposećeniji regionalni sajam u Vojvodini.\nU RPKZ su objasnili da je na svih dosadašnjih petnaest sajmova učestvovalo preko dve i po hiljade izlagača iz zemlje i inostranstva , što ovoj manifestaciji daje i internacionalni karakter. Pod sloganom inovacija, kooperacija i preduzetništva u strukturi sajma „INOCOOP“ dominira proizvodna delatnost sa preko 85 odsto, dok ostatak predstavljaju turističke i uslužne delatnosti.\nPo organizacionoj strukturi učesnici sajma mahom su preduzetnici, mada učešće u značajnoj meri imaju i velike kompanije, udruženja, agencije i predstavnici starih zanata.\n„INOCOOP“ je u prethodnih petnaest godina posetilo preko 30 hiljada ljudi iz cele Srbije i okolnih zemalja, ali i mnogobrojne privredne delegacije, državnici, ambasadori i predstavnici drugih zemalja, regiona i gradova.\nOrganizatori sajma su Regionalna privredna komora Zrenjanin i Opšte udruženje preduzetnika Zrenjanin u saradnji sa Turističkim centrom grada Zrenjanina.\nOrganizator je naveo i da će „INOCOOP 2015“ pružiti izlagačima priliku da svoj proizvod ili uslugu predstave velikom broju posetilaca i poslovnih ljudi i da adekvatnom i ciljanom promocijom pridobiju nove klijente i ostvare značajne poslovne kontakte.\nSajam će pod jednim krovom omogućiti pristup tržištu Regiona, Vojvodine i Srbije.\n„Izlaganje na sajmu prilagodili smo i olakšali različitim strukturama učesnika-od malih zanatskih preduzetničkih radnji do velikih poslovnih sistema iz svih branši. Pružamo im neposrednu podršku kako bi na efikasan način kreirali kvalitetan sajamski nastup. Cilj je minimalizacija troškova za učešće na sajmu uz postizanje efektne i pravilno usmerene sajamske prezentacije. Priprema za učešće, uz naše savete i pomoć, biće maksimalno pojednostavljena“, poručili su iz RPKZ.\nUčešće stranih izlagača i internacionalizacija sajma, dodali su, prilika je za sve izlagače sa domaćeg tržišta , ali i za lokalnu sredinu, da otvore šansu ka novim investicijama kojima će se unaprediti privredni sadržaji, otvoriti eventualno nova radna mesta, razmeniti znanja i iskustva i steći uslovi za brži izlazak iz ekonomske krize.\n„INOCOOP 2015“ će se održati u sportskoj hali Medison u vreme održavanja tradicionalne manifestacije Dani piva, u terminu od 27. do 29. avgusta.\nSvi zainteresovani mogu se prijaviti za učešće na ovom događaju preko zvaničnog portala RPKZ.\nTagovi"Medison" INOCOOP Portal "Zrenjaninski" Regionalna privredna komora RPKZ Srbija Vojvodina Zrenjanin\nNa prodaju troiposobna kuća u zrenjaninskom naselju Duvanika (Foto)\nDržava rasprodaje vozni park, najjeftiniji automobil u Zrenjaninu 124 evra!\nPoslovi u Zrenjaninu: Privatni poslodavci zapošljavaju nove radnike\nCEDEF: Prilika za povezivanje\nŠest firmi hoće da gradi pogone\nJoš kvalitetnija usluga: Dograđuje se benzinska stanica „Pan gas“ (Foto)\nSavo Milošević pozvao mladog Zrenjaninca u seniorski tim Partizana\n„House“ ima rešenje za vas ako obavljate radove u stanu, kući ili dvorištu\nKINO BAŠTA: Zrenjanin je još pre nekoliko decenija imao letnji bioskop


Početak/Društvo/OPOMENA PRED ISKLJUČENJE: Žuti kartoni odbornicima\nPredstavnici Iicijative “Ne damo niški aerodrom” organizovali su danas akciju “Opomena pred isključenje” i u Skupštini grada Niša simbolično predali žute kartone za 40 odbornika i “najžutiji” za predsednika gradskog parlamenta u znak “opomene pred isključenje”.\nPredstavnici Inicijative su istakli da će odbornike i predsednika skupštine crveni kartoni sačekati na dan skupštinskog zasedanja “ukoliko i pomisle da poklone niški aerodrom državi.\nPredstavnik Inicijative “Ne damo niški aerodrom” i predsednik Upravnog odbora Nacionalne koalicije za decentralizaciju Mladen Jovanović kazao je da su žuti kartoni dati za 40 odbornika jer je juče u vladajućoj koaliciji nezvanično rečeno da je toliko odbornika potpisalo izjavu da će glasati za predaju aerodroma “Konstantin Veliki” državi.\nOn je istakao da su neodgovornost, neznanje i nefunkcionalnost lokalnih vlasti doveli do tromesečne blokade rada Skupštine..\nPredstanici Inicijativa „Ne damo niški aerodrom“ rekli su da su spremni su za protest na dan sednice bez obzira kada će ona biti održana i pozvali su Nišlije da prate najave preko društvenih mreža i medija.\nNacionalna koalicija za decentralizaciju Ne damo niški aerodrom sednica Skupštine grada Niša\nNarodnom univerzitetu omogućeno finansiranje iz gradskog budžeta, četiri javna preduzeća „gubitaši“ u 2019.


Biće nastavljena saradnja Srbije i Energetske zajednice na razdvajanju delatnosti JP „Srbijagas“\nMinistar rudarstva i energetike Republike Srbije gospodin Aleksandar Antić posetio je 2. jula 2015. godine Sekretarijat Energetske zajednice u Beču u Austriji. Ovom prilikom je informisao predstavnike Energetske zajednice o razdvajanju delatnosti JP „Srbijagas“ i formiranju dva nova preduzeća koja će se baviti transportom i distribucijom ovog energenta „Transportgas Srbija“ …\nProglašeni pobednici Nacionalnog foruma za zelene ideje\nU utorak 30. juna 2015. godine u Beogradu predstavljeno je osam projekata koji su ušli u uži izbor Nacionalnog foruma za zelene ideje, a žiri je izabrao tri najbolja koji su nagrađeni sa po pet hiljada evra. Prema izboru žirija, najbolji projekat održivog razvoja predstavio je Konjički klub „Aranđelovac“ iz …\nUskoro izgradnja trećeg bloka TE „Kostolac“\nMinistar rudarstva i energetike Republike Srbije gospodin Aleksandar Antić sastao se 30. juna 2015. godine sa članovima NALEDA-a kako bi se razgovaralo o energetskoj efikasnosti, obnovljivim izvorima energije, unapređenju regulatornog okvira i restrukturiranju javnih preduzeća. Gospodin Antić je na sastanku istakao da će se uskoro početi sa izgradnjom trećeg bloka …\nU prostorijama Pokrajinske Vlade 25. juna 2015. godine održana je prezentacija softvera „Katastar napuštenih kopova na teritoriji AP Vojvodine“. Pokrajinski sekretar za energetiku i mineralne sirovine AP Vojvodine gospodin Nenad Stanković istakao je da je zadovoljan ovim projektom. On je dodao da je projekat pokazao da na teritoriji Vojvodine oko …\nU planu izgradnja elektroenergetskih objekata u Somboru\nGradonačelnik Sombora gospodin Saša Todorović i predstavnici EPS-a potpisali su sporazum o zajedničkom ulaganju sredstava grada Sombora i „Elektrovojvodine“. Ovim ugovorom regulišu se međusobni odnosi i definiše saradnja kada je reč o izgradnji elektroenergetskih objekata na teritoriji grada Sombora u periodu 2015/2016 godine. Gospodin Saša Todorović je istakao da je …\nUsvojena osnivačka akta za restrukturiranje JP „Srbijagas“\nMinistar rudarstva i energetike Republike Srbije gospodin Aleksandar Antić izjavio je da je Vlada Republike Srbije usvojila osnivačka akta za restrukturiranje JP „Srbijagas“. On je istakao da je doneta odluka o formiranju operatera transportnog i distributivnog sistema, tačnije preduzeća „Transportgas Srbija“ i „Distribucijagas Srbija“. Prema njegovim rečima, razdvajanjem distribucije i …\nDobijena saglasnost Agencije za energetiku za novu cenu električne energije\nAgencija za energetiku Republike Srbije 29. juna 2015. godine dala je saglasnost na novu cenu električne energije. Nova cena električne energije važiće za domaćinstva i manje kupce od 1. avgusta 2015. godine, koji imaju pravo da električnu energiju nabavljaju po regulisanim cenama , a biće povećana za oko 4,5 odsto …\n1 … 915 916 917 918 919 … 1.076


Vreme 762 - Kriminal i fudbal: Ujedinjeno ludilo -->\nNavijačke grupe su odavno prelile nasilje i poslove sa stadiona na ulice, valjda u skladu sa idejom da pokažu koliko su dobro organizovane. Takva organizacija je prošle nedelje jednog mladića koštala života\nNovo i možda poslednje fudbalsko prvenstvo SCG počelo je krvavo. U prošli četvrtak uveče u vozu na liniji Beograd–Bar ubijen je Bojan Majić iz Beograda, a sa dijagnozom "teške telesne povrede" prošao je njegov saputnik Ognjen Nikolić. Prve informacije koje su stigle iz policije kažu da su počinioci bili navijači fudbalskog kluba Rad iz beogradskog naselja Banjica ili, preciznije, pripadnici navijačke grupacije "Junajtid fors" (United force – Ujedinjena sila), koja se vezuje za ovaj beogradski fudbalski klub. Posle nebrojenih incidenata koji su se na stadionima širom Srbije dogodili u proteklih petnaestak godina i posle ubistva navijača Crvene zvezde na "večitom derbiju" od pre nekoliko leta, javnost i država su u situaciji da se suoče sa novim oblikom "huliganskog ponašanja". Poslednji slučaj pokrenuo je opet staro pitanje, kada će i na koji način društvo i država početi da rešavaju probleme koje izazivaju "navijačke grupe".\nPrema saznanjima iz policije i onome što je potresena porodica mogla da kaže, Majić (28 godina, iz Dobanovaca, sa stanom u Zaplanjskoj ulici na Voždovcu, zaposlen na TV Pink) krenuo je sa grupom drugova u četvrtak noćnim vozom za Podgoricu. Nameravao je da prati uživo prvi prvoligaški nastup kluba za koji navija, FK Voždovac, koji je gostovao u Golubovcima, Crna Gora. Po završenoj utakmici trebalo je da se u Sutomoru nađe sa devojkom i da tamo provedu godišnji odmor. Na sebi nije imao navijačka obeležja, a do sada nije potvrđeno da li je uprava FK Voždovac bila upoznata s namerom grupe svojih simpatizera da ih prate na prvoligaškoj premijeri protiv Zete. Istragom je utvrđeno da su dvojica članova UF pratila voz od trenutka kada je krenuo sa glavne stanice u Beogradu i da im se na stanici u Rakovici pridružila grupa od, verovatno, pet članova. Meta je bila određena i praćena, odnosno do sukoba nije došlo slučajno. Neka saznanja do kojih je došlo "Vreme" govore da je Majić bio meta navijača Rada i u prošlosti i da je uspevao da izbegne premlaćivanje. Rad i Voždovac su ove godine ušli u Prvu ligu, a prošle sezone su bili glavni suparnici u borbi za ulazak u "elitno takmičenje". Ono što je do sada utvrđeno u istrazi jeste da je došlo do sukoba u kupeu u kome je bio Majić sa prijateljima i da je tada zadobio smrtonosne udarce u leđa i u vrat (verovatno nožem). Potom je izbačen na peron, a ubice (osumnjičeni) produžile su put, zaustavile voz negde kod Lazarevca i pobegle. Na putu do Urgentnog centra Bojan Majić je preminuo.\nNedelju dana kasnije, saznaje "Vreme", policija je uspela da identifikuje počinioce ubistva i sada je samo pitanje dana kada će biti uhvaćeni i izvedeni pred sud. To je teži deo posla, jer kao i u ranijem slučaju kada je grupa navijača Rada zapalila restoran jednog od finansijera kluba Ranka Stojića, policija je utvrdila ko su vinovnici, ali oni do sada nisu uhapšeni. Pretpostavlja se da se kriju negde u Crnoj Gori.\nČinjenica da postoji osnovana sumnja da su počinioci krivičnog dela članovi navijačke grupe pomera ovaj događaj iz konteksta standardne priče o ubistvima na ulici i stavlja ga u okvir kompletnog odnosa prema onima koji u ime nekog kluba, dakle u ime neke kvaziideje, čine nasilje prema drugim ljudima.\nSa željom da se suprotstavi organizovanom nasilju na sportskim priredbama, država je pre dve godine donela poseban Zakon o sprečavanju nasilja (i nedoličnog ponašanja na sportskim priredbama), o kome je više puta bilo reči. Činilo se da je država bila voljna da da novu alatku "organima reda i mira", ali i da uredi odnose i propiše obaveze koje sportski klubovi imaju prema policiji i kao organizatori događaja. Zamišljeno je da, na neki način, navijačke grupe budu institucionalizovane, da bude jasno postavljen odnos između njih i klubova na polju organizacije sportskih događaja. Zakonom je policija "isterana" sa stadiona i iz dvorana, jer je predviđeno da kontrole budu rigorozne i da redarska služba bude dovoljna da spreči eventualno nasilje. To se nije dogodilo i nekako je sve ostalo onako kako je i bilo pre tog zakona. Pokušaji da neko odgovara po krivičnim i prekršajnim odredbama koje su popisane zakonom (članovi 20, 21, 22 i 23) ostali su uzaludni, iako se u javnosti stekao utisak da bi "nadležni" morali agilnije da postupaju. Veliki incident se dogodio na 124. "večitom derbiju" (u aprilu ove godine), kako na tribinama tako i na ulicama. Policija je čak upotrebila "vatreno oružje" da bi rasterala gomilu kod Veterinarskog fakulteta, a teška žandarmerija je čak ispala smešna jer oklopljeni ljudi nisu mogli da stignu one koji su ih bombardovali kamenicama. Priveden je veliki broj huligana, povređeno je dosta policajaca, izlomljeno je pola stadiona Crvene zvezde. Tužilaštvo (II opštinsko u Beogradu) podiglo je protiv 25 izgrednika optužni akt koji je Vanraspravno veće krivičnog odeljenja II opštinskog suda u Beogradu – predsedavao je sudija Jane Parđoski (načelnik krivičnog odeljenja u tom sudu) – odbacilo, posle žalbe branilaca, zbog nedostatka dokaza. Veće je u obrazloženju (u julu ove godine) navelo da zbog toga što atletska staza nije deo sportskog borilišta dela nije ni bilo, pa stoga nema ni elemenata za podizanje optužnice. Čudnu odluku Veća može ipak da ispravi "viša instanca", odnosno Okružni sud, i odluka bi trebalo da bude uskoro doneta.\nOvaj slučaj je pokazao, kao i mnogi ranije, da "negde u sistemu" ne postoji dovoljna svest o tome šta sve mogu da prouzrokuju "navijačke grupe". Krivica nije samo na sudu, o odgovornosti bi mogli da se pitaju i predstavnici klubova koji često stoje kao zaštitnici svojih tzv. navijača. Godinama unazad pokušavaju da nam objasne kako se bez onih najekstremnijih navijača ništa ne može i kako bez njih naši klubovi nemaju pravu podršku. Izgleda da je istina na drugoj strani – divljaci iz "organizovanih navijačkih grupa" sprečavaju normalne ljude da idu na stadione i u dvorane, jer ko bi išao negde gde može da pretpostavi da će ga u najmanju ruku pregaziti masa divljaka ili da će dobiti odvaljenom stolicom po glavi. Ili da će ga pogoditi raketom ili bakljom. Takve "sportske priredbe" svakako nisu mesto na koje možete da povedete dete, na primer. Samozvani vlasnici klubova (privatizacije još nije bilo) manipulišu odnosom prema navijačima i koriste ih za unutarklupske obračune. Zato može da se desi da prošlog vikenda posle nerešenog rezultata u Kuli budu porazbijana stakla na kancelariji predsednika Crvene zvezde Dragana Stojkovića, a da on izjavi kako to nisu učinili navijači Zvezde već "nesavesni pojedinac". Pri tom, ti navijači Crvene zvezde koji su pratili klub u Kuli upali su u jednom trenutku na teren i počeli da se mlate sa policijom. Incident je u medijima ocenjen kako mali i nebitan. Valjda zbog toga što niko nije nastradao, a prema Zakonu ti koji su upali na teren i sukobili se sa policijom trebalo bi da dobiju zatvorsku kaznu u trajanju od šest meseci do tri godine (vidi okvir).\nOno što je bilo predmet filmova koji su dolazili iz Engleske (vidi, na primer, Football Factory ili ID) građani Srbije proživljavaju već petnaest godina. Nije samo jasno šta je još potrebno da se desi pa da oni koji treba nešto da urade počnu da rade i da stvari počnemo da nazivamo pravim imenom, a ne da 90-minutno međusobno psovanje navijača ocenjujemo kao "divnu atmosferu na tribinama koju nema niko u Evropi".\nKo u nameri da izazove nasilje uđe na sportski teren ili ulaskom u sportski teren izazove nasilje, fizički napadne na učesnike sportske priredbe, unese u sportski objekat ili baca na sportski teren ili među gledaoce predmete, pirotehnička sredstva ili druge eksplozivne, zapaljive ili škodljive supstance koji mogu da izazovu telesne povrede ili ugroze zdravlje učesnika sportske priredbe ili učestvuje u fizičkom obračunu na sportskoj priredbi,\nbiće kažnjen zatvorom od tri meseca do jedne godine.\nKo u grupi izvrši krivično delo iz stava 1. ovog člana,\nbiće kažnjen zatvorom od šest meseci do tri godine.\nKolovođa grupe koja izvrši krivično delo iz stava 1. ovog člana,\nbiće kažnjen zatvorom od jedne do pet godina.\nGrupa navijača Crvene zvezde razgovarala je sa fudbalerima prvog tima i zatražila od njih pobedu u Hrvatskoj protiv Intera u 2. kolu kvalifikacija za Kup UEFA, čime bi se "iskupili za kiks na startu prvenstvene sezone", objavljeno je na sajtu navijača Crvene zvezde.\nU informaciji je precizirano da je grupa navijača Crvene zvezde u ponedeljak došla na pomoćni teren "na početku treninga" i zahtevala "razgovor sa igračima i trenerom (Valterom Zengom)".\n"Tokom razgovora nije bilo incidenata ili teških reči, već su 'Delije', kako sebe nazivaju navijači Crvene zvezde, zahtevale od igrača da na prvom gostovanju Crvene zvezde u Hrvatskoj posle 14 godina igraju hrabro i motivisano", navodi se u obaveštenju navijača Crvene zvezde.\nPrvu utakmicu 2. kola kvalifikacija za Kup UEFA Crvena zvezda igra u četvrtak u Zaprešiću, predgrađu Zagreba, protiv Intera.


Prof. dr Lazar Ljubiša\nProf. dr Lazar Ljubiša, bio je dugogodišnji generalni direktor Elektroprivrede Crne Gore i Zajednice elektroprivrede Jugoslavije – Jugel. Ostaće upamćen po nemjerljivom doprinosu u izgradnji i razvoju elektroenergetskih sistema Crne Gore i nekadašnje Jugoslavije. Elektroenergetski sistem Crne Gore, u periodu dok je sa njim rukovodio Ljubiša, uspješno se razvijao, pouzdano funkcionisao i obezbjeđivao sigurno snabdijevanje potrošača električnom energijom.\nNovembra 1969. godine izabran je za generalnog direktora Zajednice jugoslovenske elektroprivrede – JUGEL, gdje je proveo tri mandata, do aprila 1982. godine. U tom periodu veoma uspješno je rukovodio zajedničkim radom, usklađenim razvojem i funkcionisanjem jugoslovenskog elektroenergetskog sistema.\nU elektroprivrednim krugovima u zemlji i inostranstvu nazivali su ga ocem Osnovne 380 kV prenosne mreže – sistema Jugoslavije zbog neizmjernog doprinosa koji je dao u njenoj izgradnji.\nOsnovna 380 kV prenosna mreža – sistem Jugoslavije „Nikola Tesla“, investicija vrijedna 1,15 milijardi dolara, obuhvata 4.200 km dalekovoda 380 kV sa 33 transformatorske stanice 380/110 kV ukupne nominalne snage 19.750 MVA i važio je za jedan od najvećih realizovanih projekata, ne samo u Jugoslaviji i Evropi, već i u svijetu.\nU aprilu 1976. godine u okviru EPCG formirane su, prema tadašnjoj zakonskoj terminologiji, osnovne organizacije udruženog rada: OOUR HE „Piva“, OOUR HE „Perućica“, OOUR Elektroprenos i OOUR Elektrogradnja. Za sjedište Elektroprivrede Crne Gore izabrana je upravna zgrada „Crnogorskih elektrana“ u Nikšiću, podignuta 1960. godine. Početkom 1977. godine za generalnog direktora Elektroprivrede Crne Gore postavljen je diplomirani ekonomista Arsenije Jovanović, a nakon njega (1981) za generalnog direktora izabran je dr Lazar Ljubiša, koji je od 1959. do 1965 godine bio Glavni inženjer za izgradnju elektroprivrednih objekata i Glavni inženjer za prenos električne energije u preduzeću „Dalekovod“ u Titogradu, a kasnije i generalni direktor Zajednice jugoslovenske elektroprivrede.\nOgroman doprinos Lazar Ljubiša dao je u razvoju elektrodistributivne i posebno prenosne mreže u Crnoj Gori, razvoju naše kompanije i crnogorskog elektroenergetskog sistema u cjelini. Bio je čvrst zagovornik da se prvo gradi hidroelektrana „Mratinje“, odnosno „Piva“, a odmah nakon nje Termoelektrana „Pljevlja“, što je i realizovano.\nU zvanju predavača, višeg predavača, vanrednog i redovnog profesora, u honorarnom radnom odnosu – bez naknade, na Elektrotehničkom fakultetu Univerziteta Crne Gore predavao je predmet Prenos električne energije od 1962. do 1986. godine i predmet Elektroprivreda od 1986. do 1990. godine.\nNa Elektrotehničkom fakultetu Sveučilišta u Zagrebu, 1976. godine, odbranio je doktorsku disertaciju iz oblasti optimizacije rada elektroenergetskog sistema.\nObjavio je veliki broj stručnih radova iz oblasti rada, razvoja i funkcionisanja elektroenergetskih sistema i interkonekcija.\nDobitnik je i priznanja za životno djelo Crnogorskog komiteta Međunarodnog vijeća za velike električne mreže – CIGRE i njen počasni član od 2011.\nNosilac je velikog broja domaćih i stranih odlikovanja i naučnih i stručnih priznanja.\nPo završetku svog aktivnog rada i angažovanja u Elektroprivredi Crne Gore i Jugoslavije i domaćim i međunarodnim stručnim organizacijama i asocijacijama iz oblasti energetike, nastavio je da živi u svom rodnom Svetom Stefanu.\nLazar Ljubiša sahranjen na groblju Manastira Praskavica u Svetom Stefanu.\n49. konferencija Međunarodnog vijeća za velike električne mreže (CIGRE), 28.08.-02.09.2022.\n3. konferencija Regionalnog savjeta Jugoistočne Evrope (CIGRE SEERC), 30.05.-02.06.2022.\nNovi članovi Nadzornog odbora CG KO CIGRE\nNovi članovi Sekretarijata CG KO CIGRE


Nebesko Srce Proslavilo Drugi Rodjendan Cuprija\n"Nebesko Srce" Proslavilo Drugi Rođendan u Ćupriji\nNevladino, neprofitabilno humanitrno udruzenje ''NEBESKO SRCE'' obelezilo je 22. marta svoj 2. rodjendan, drugu godinu postojanja i rada. Zadatak ovog Udruzenja je da okupi roditelje dece sa smetnjama u razvoju i posebnim potrebama, samohrane roditelje i hranitelje, kako bi zajednicki i na organizovan nacin ostvarivali svoja prava za sebe i svoju decu koja su im zagarantovana Ustavom, zakonima i medjunarodnim konvencijama, kao sto su Evropska konvencija o ljudskim pravima i Konvencija o pravima deteta, ciji je potpisnik Republika Srbija.\nPrema recima predsednika Udruzenja ''NEBESKO SRCE'' Nebojse Kojica, kroz eduaciju i neprestanu angazovanost clanova Udruzenja clanovi ove organizacije zele da poboljsaju i unaprede uslove zivota roditelja dece sa smetnjama u razvoju i posebnim potrebama (Daumov sindrom, cerebralna paraliza, autizam, oligrofenija...), deci samohranih roditelja i deci koja se nalaze u hraniteljskim porodicama. Kojic je jos dodao da se rad Udruzenja ogleda i u organizovanju brojnih kampanja, humanitarnih akcija i strucnih predavanja. organizaciji i realizaciji edukativnih ekskurzija za malisane i slicno...\nDonatori Udruzenja ''NEBESKO SRCE'' su gradjani, lokalna samouprava, kompanije i organizacije koje pored finansijske pomoci podrzavaju napore i nastojanja clanova ovog Udruzenja da promene svest u drustvenoj zajednici i rusenju predrasuda i barijera prema deci ometenoj u razvoju i sa posebnim potrebama koja nemaju uslova ili ne mogu da vode normalan zivot kao njihovi vrsnjaci.\nProslavi 2. rodjendana i gasenju rodjendanske svecice prisustovale su i radnice ovdasnjeg Centra za socijalni rad koje su ovom prilikom postale i zvanicni clanovi humanitarnog Udruzenja ''NEBESKO SRCE''...\nSvi oni koji zele da pomognu radu ovog Udruzenja mogu da se jave na broj telefona 064 - 280 - 03 - 03 ili na adresu Udruzenje ''NEBESKO SRCE'', Svetosavska 18 / 5 1. Mesna zajednica, 35.230 Cuprija... Svi ste dobrodosli. Malisani i njihovi roditelji, staratelji, hranitelji i ostali clanovi Udruzenja unapred Vam se zahvaljuju...


Srpska telefonija na Kosovu je (ne)legalna?\nUčesnici javne rasprave „Prekid telefonskih veza srpskih operatera – šta je alternativa“, imali su oprečne stavove o motivima i efektima isključenja telefonskih linija srpskih mobilnih operatera na Kosovu i Metohiji.\nPredstavnik Regulatorne agencije za telekomunikacije (RAT) Visar Haljimi na debati održanoj u Medija centru u Čaglavici, ponovio je stav da su srpski operateri fiksne i mobilne telefonije poslovali nelegalno na Kosovu. „Uspostavljanjem zakonskih osnova, rešili smo da isključimo srpske operatere jer su ometali rad legalnih operatera na Kosovu koji su sve svoje finansijske i zakonske obaveze regulisali“, rekao je Haljimi. Na pitanje novinara zašto je isključena i fiksna telefonija, kada za tako nešto predstavnici RAT-a nisu imali nalog, Haljimi je ponovio da bez obzira na to „srpski operater nije radio u zakonom propisanim okvirima i zato je isključen“. Drugi panel učesnik, Manduh Abazi, direktor za informisanje PTK je konstatovao da je isključenjem srpskih operatera poboljšan kvalitet usluga PTK, i da je omogućeno da „pod povoljnim uslovima Srbi sa Kosova mogu da razgovaraju sa korisnicima telefonskih mreža u Srbiji“. Abazi nije potvrdio da se radi na uspostavljanju „virtuelnog operatera“ za srpske sredine na Kosovu, ali kaže da je „PTK spremna da priča o tome sa zainteresovanim stranama čim jedan takav operater dobije sve potrebne dozvole“. Dr Rada Trajković, direktor Doma zdravlja u Gračanici kategorički tvrdi da su vlasti u Prištini isključili telefone srpskih operatera kao „pritisak da se Srbi isele sa Kosova i Metohije“. „Da su vlasti u Prištini bile dobronamerne one bi preko međunarodne zajednice pokušali da se dogovore sa Telekomom Srbije koji ima sedište u Beogradu oko njihovog funkcionisanja ovde. Ovo je kažnjavanje Srba na KiM a ne pitanje o (ne)legalnosti srpske telefonije“, smatra Trajkovićeva. Sa tom konstatacijom se složio i Nenad Maksimović, predstavnik Kosovske strateško-akcione mreže (KSAM) koji kaže da je isključivanje telefona „političko a ne tehničko pitanje“. „Predajnici srpske telefonije su uništavani a ne isključivani i sve to zarad dobijanja jeftinih političkih poena pred početak razgovora Beograda i Prištine. Svedoci smo da je jedan ljudski život izgubljen, što može da potvrdi i dr Trajković, zato što nije mogao da pozove hitnu pomoć. Ovo je jedna vrlo loša poruka Srbima“, naglašava Maksimović. Predstavnici RAT-a su, uz pomoć specijalaca kosovske policije, u ranim jutarnjim satima 26. septembra uništili sve predajnike Telekoma Srbija na centralnom Kosovu, Kosovskom pomoravlju, Metohiji i Štrpcu, zbog čega je preko 80 hiljada Srba ostalo bez signala mobilne, a preko 30 hiljada i bez signala fiksne telefonije.


Donacija EU: Novi kombi za prevoz osoba sa invaliditetom predat Centru za socijalni rad Bečej - Portal Moj Bečej - Bečejske opštine iz ugla građana!\nVrednost novog vozila, jedinog ovog tipa, iznosi 27.500 evra\nCentar za socijalni rad Bečej od danas zvanično raspolaže novim vozilom pogodnim za prevoz osoba sa telesnim invaliditetom.\nJedini kombi ovog tipa koristiće najviše onima sa otežanim kretanjem koji žive u selima bečejske opštine i kojima će na taj način usluge socijalne zaštite biti dostupnije. Novi kombi vrednosti 27.500 evra donacije je Evropske unije i još jedna iz programa „Sagradimo dom zajedno“ kojima je prethodno nekoliko porodica dobilo krov nad glavom.\nOpremljeno prema potrebama osoba sa invaliditetom novo vozilo značiće i za prevoz Dnevnog boravka za decu i mlade pri Centru za socijalni rad Bečej. Inače, bazi korisnika uslugs socijalne zaštite u bečejskom Centru ima 118 dece sa telesnim invaliditetom, kao i 48 mladih, te 108 odraslih osoba. Međutim, broj osoba sa invaliditetom daleko je iznad tog broja, naročito kada se uzme u obzir sve više samačkih domaćinstava koja postoje u opštini.\nNa pitanje da li postoji trajnije rešenje za problem sa radom Narodne kuhinje zbog čega je u januaru 20 dana bez obroka bilo oko 250 najsiromašnijh sugrađana predsednik opštine odgovora da se lokalna samouprava nada produžetku ugovora sa Gerontološkim centrom Bečej. Novi, aneksirani, ugovor na snazi je do 1. aprila. Podsetimo, direktor centra rekao je za portal MojBečej.rs da nemaju kapaciteta više da pružaju uslugu narodne kuhinje i da su tom predočili opštini Bečej još sredinom prošle godine.\nOznake: BečejCentar za socijalni rad BečejEvropska unijaOpština Bečej


Vesti online / Sport / Košarka / Radonjić u petak: Pobedićemo Partizan, a u nedelju: Videćemo, možda...\nRadonjić u petak: Pobedićemo Partizan, a u nedelju: Videćemo, možda...\nKada je posle poraza od Baskonije u Evroligi, Dejanu Radonjiću postavljeno pitanje za predstojeći "večiti derbi", on je rekao nekarakteristično za njega: "Pobedićemo". Sada, crnogorski stručnjak spušta loptu. On je izjavio je da njegova ekipa u predstojećem derbiju protiv Partiana možda jeste favorit na papiru, ali kad bi se tako posmatrali stvari crveno-beli ne bi imali nijednu pobedu u Evroligi.\nSada nije baš uveren kao u petak: Dejan Radonjić, trener Crvene zvezde\n- Očekuje nas prvi meč protiv ekipe Partizana u ovoj sezoni, to je duel koji uvek ima posebnu draž i težinu. Naš rival odlično je počeo sezonu, bili su čak u situaciji da dočekaju derbi bez poraza. Odlično su sastavljen tim, sa puno dobrih i iskusnih igrača, što se posebno vidi po rešenjima koja su imali u neizvesnim završnicama. Naša želja je da budemo bolji u ovoj utakmici i verujem da imamo i kvaliteta i kapacitete da to i ostvarimo. Rival je imao pet dana da se pripremi za ovu utakmicu, mi nešto manje, ali verujem u moje momke i da mozemo do pobede - - izjavio je Radonjić na konferenciji za medije.\n* Zvezda nepobediva u ABA: Pao i Mornar\n* VIDEO: Dva brutalna poteza Simonovića!\nZvezdin prvotimac Marko Gudurić istakao je da očekuje još jedan neizvestan i težak duel sa komšijama.\n- Kao i uvek, biće neizvesno, tako je bilo u prošlosti, tako je i danas. Mi ulazimo u novu seriju teških utakmica, koja počinje u ponedeljak, pa se nastavlja u Kazanju, Zagrebu, Bambergu... Ipak, bez obzira na sve to, želimo da dođemo do vrednih bodova, jer je ABA liga naš prioritet i u ovoj sezoni - poručio je Gudurić.\nZvezda posle prvi sedam kola ima maksimalnih 7-0, a Partizan 6-1.\nUtakmica osmog kola ABA lige između Crvene zvezde i Partizana igra se u ponedeljak od 21 sat u dvorani "Aleksandar Nikolić".


Talentovan umetnik Stefan Đoković ovogodišnji je dobitnik nagrade Summit Success - Zena.rs\nTalentovan umetnik Stefan Đoković ovogodišnji je dobitnik nagrade "Summit Success" za ogroman uspeh na polju umetnosti.\nStefan Đoković magistrirao je solo pevanje u Londonu , doktorand je klavira u Beogradu, u svojoj karijeri zabeležio je nastupe u najpoznatijim svetskim dvoranama poput Njujorškog Karnegi Hola i Sankt Peterburske Filharmonije, laureat je preko 10 internacionalnih takmičenja.\nU modnom svetu izgradio je ime za nepune dve godine i sada je sinonim za visoku modu, u našoj zemlji.\nStefan je dobitnik Upcoming Star My Global Fashion AwardFoto:\nNjegov talenat su prepoznali i izvan naših granica pa je Đokovic doživeo zavidan uspeh na svetskim smotrama mode a posebno u Milanu gde je doživeo neverovatan uspeh u februaru ove godine.\nPored nagrade koju je primio od organizacije Summit Success, Stefan je dobitnik Upcoming Star My Global Fashion Awards nagrade u Splitu 2019te godine i nagrade za najboljeg dizajnera visoke mode na nedelji mode u Dubaiju koju mu je uručio Šeik Al Ali.\nStefan pored nove kolekcije i parfema Notturno čiji je nosilac njegov brend, planira brojne koncerte u narednoj sezoni kao i otvaranje Serbia Fashion Weeka.\nEmilija je krenula stazom košarkaške slave, a onda je odbila unosan ugovor: Uhvatila se u koštac sa SIVIM zonama DOPINGA u sportu


Evroliga: Da li Kalinić igra u petak? - Sportske novosti\nNaslovna Košarka Novosti Košarka Evroliga: Da li Kalinić igra u petak?\nUniks je održao lekciju Crvenoj zvezdi u 12. kolu Evrolige (98:78). Ipak, navijače Crvene zvezde više je uplašila povreda Nikole Kalinića. Najbolji igrač crveno-belih je izvrnuo zglob posle duela sa Džekirijem i jedva je uspeo da izađe s parketa.\nJasno je da bi ogroman hendikep po tim Dejana Radonjića bio izostanak takvog borca i tako kvalitetnog igrača. Uz to Kalinić je neko ko na parketu u Evroligi prosečno provodi oko 29 minuta. Znači, on je neko bez koga ne može da se zamisli tim.\nObavljen je pregled… Kako MaxBet sport saznaje nije u pitanju teža povreda skočnog zgloba. Moći će Kalinić da zaigra već sledećeg petka, kada crveno-beli igraju protiv Zenita (19:00), u Rusiji.\nNe bi valjalo po crveno-bele da je Nikola Kalinić duže van stroja. Posebno u ovom trenutku, kad se očekuje da Zvezda prvi put od početka sezone zaigra kompletna. Podsetimo, Eron Vajt je počeo da trenira “pet na pet”, pa vrlo brzo treba da se očekuje njegov debi u ovoj sezoni…\nPrethodni tekstSrpski košarkaši širom planete\nSledeći tekstBenfica: Duža pauza pred srpskim igračem\nPrvi strelac ekipe je pod COVID-om!\n[PREMIUM] Evroliga Poeni igrača – predlog 2 (14. Januar)\n[PREMIUM] Evroliga Poeni igrača (14. Januar)


Poljoprivredna savetodavna služba Srbije\nPoljoprivredna stručna i savetodavna služba u Srbiji obuhvata 21 stručnu službu u Centralnom delu Srbije, 12 u AP Vojvodini i 1 na AP Kosovu i Metohiji.\nVećinu službi osnovalo je Ministarstva poljoprivrede, šumarstva i vodoprivrede, koje i finansira rad službi.\nMinistarstvo poljoprivrede, šumarstva i vodoprivrede Republike Srbije, u toku 2010. godine, podstiče rad Poljoprivredne stručne službe na sprovođenju stručno-edukativnih i savetodavnih poslova u poljoprivredi, a koji se odnose na:\nsavetodavne aktivnosti radi podizanja opšteg znanja poljoprivrednih proizvođača u primeni odgovarajuće tehnologije gajenja biljaka i životinja, menadžmenta proizvodnje, standarda i regulativa EU, na odabranim i drugim poljoprivrednim gazdinstvima;\nusavršavanje poljoprivrednih proizvođača kroz davanje preporuka i stručnih saveta, organizovanje i održavanje predavanja, seminara, radionica i izdavanje stručnih publikacija, kao i druge oblike javnog informisanja o novim dostignućima i zakonskim propisa iz oblasti poljoprivrede;\nizvođenje demonstracionih ogleda u biljnoj i stočarskoj proizvodnji radi uvođenja novog sortimenta i rasnog sastava;\ninformisanje poljoprivrednih proizvođača o merama agrarne politike i pomoć poljoprivrednim proizvođačima prilikom ostvarivanja određenih prava iz oblasti poljoprivrede;\nprikupljanja parametara i rad na unapređenju razvoja sela i seoskog turizma;\npomoć u formiranju i radu udruženja, asocijacija i društvenih grupa na selu;\ninformisanje poljoprivrednih proizvođača o održivoj poljoprivrednoj proizvodnji i očuvanju životne sredine;\nprikupljanje i disiminaciju podataka za sistem tržišnih informacija u poljoprivredi Republike Srbije;\npraćenje i izveštavanja o sezonskim poljoprivrednim radovima;\nprognozno izveštajne poslove.


Uspešna beogradska premijera Puls teatra - GEM info\nBeograd Kultura Lazarevac Vesti Zabava\nUspešna beogradska premijera Puls teatra\n4. februara 2020. 4. februara 2020. Redakcija 0 Comments Bitef teatar, Kiri i Klodel, Pozorište, premijera, puls teatar\n“Puls teatar“ odigrao je u Centru za kulturu Lazarevac predstavu “Violine, daire i pegla“. Predstava je u režiji Stevana Bodrože, po tekstu Nikolaja Koljade.\nRadnja komada dešava se na jednoj ruskoj svadbi na kojoj je izbila svađa između dve porodice. Svi učesnici ove svadbe, svi likovi ovog komada, velika su deca i u tome je njihova komičnost i njihova tragičnost. Svoju uspešnu beogradsku premijeru u “Bitef teatru“ imala je 1.februara i predstava “Kiri i Klodel“ koja će povodom dana pozorišta biti odigrana u Lazarevcu 13. februara.\nSve karte za beogradsku premijeru predstave “Kiri i Kolodel“ u Bitef teatru su bile rasprodate, a tokom same premijere tražile su se i dodatne stolice, još jedan uspeh Puls teatra ali i pozorišta sa kojima sarađuju. Nakon aplauza i ovacija, bio je to uspešan početak februara za Puls teatar koji će ovog meseca u Beogradu odigrati i predstavu “Niko i ništa“.\nZa lazarevačku publiku februar je počeo predstavom “Violine, daire i pegla“ je jednočina komedija srpskoj publici dobro poznatog ruskog dramatičara Nikolaja Koljade. Humor Nikolaja Koljada je neodoljiv, ukorenjen je u mentalitetu, u stavovima malograđana koji kad se izlože bilo kakvom sudu zdravog razuma postaju skoro nadrealni u svojoj bizarnosti.\nShare the post "Uspešna beogradska premijera Puls teatra"\n← Predstava „Balava“ 18. februara u Centru za kulturu\nPromocija monografije „Kosovsko pitanje 1974 – 1989“ u četvrtak u lazarevačkoj biblioteci →


Na pritisak predsednika Zemana smenjen i šef češke diplomatije | EurActiv Serbia\nŠef češke diplomatije Tomaš Petšiček saopštio je 12. aprila da je smenjen i da odlazi sa funkcije ministra spoljnih poslova. Naveo je da je njegovo odbijanje da se Česi vakcinišu neregistrovanim ruskim i kineskim vakcinama i upozorenje na bezbednosne aspekte dogradnje čeških nuklearnih elektrana i rizike pri učešću ruskih i kineskih kompanija u tenderu za nuklearku Dukovani bilo trn u oku predsedniku Češke Milošu Zemanu.\n"Odlazim uzdignute glave. Nije tajna da sam dugo već predsedniku trn u oku. U poslednje vreme zbog konkretnih razloga kao što je nuklearna elektrana Dukovani za koju kažem da je bezbednost na prvom mestu, ili pitanje vakcinisanja gde opet kažem da su bezbednost i zdravlje naših građana ključni", kazao je na vanrednoj konferenciji za novinare Petšiček.\nPredsednik Zeman koji vrši pritisak na vladu da Češka uveze i sama odobri vakcinu protiv kovida-19 Sputnjik V i lobira za učešće ruskih preduzeća u izgradnji novih blokova dve češke nuklearne elektrane Dukovani i Temelin otvoreno je u martu tražio od premijera Andreja Babiša da smeni ministra zdravlja Jana Blatnog i ministra spoljnih poslova Tomaša Petšičeka.\nZeman je javno zapretio premijeru Babišu da ako tu dvojicu protivnika neregistrovanih vakcina ne smeni, da će se pogoršati odnosi šefa države i premijera, što bi moglo da izuzetno iskomplikuje Babišu da održi svoju manjinsku vladu do izbora, pošto ona opstaje isključivo zahvaljujući podršci provladinih opozicionih komunista.\n"I kada bi vladi izglasali nepoverenje, ostavio bih Babiša da vlada u ostavci do izbora", kazao je 11. aprila predsednik Zeman tabloidu Blesk, pošto je Babiš popustio pritisku i prvo prošle sedmice smenio ministra zdravlja, a sada odlazi i šef diplomatije.\nPredsednik Zeman zahteva da se ne uzmu u obzir upozorenja čeških bezbednosnih službi o mogućim rizicima učešća ruskih kompanija u izgradnji nuklearnog bloka u Dukovanima jer, kako je kazao, Rusi su već gradili tu elektranu iz vremena komunističke Čehoslovačke i ništa se nije desilo a Česi koriste ruski gas i niko se ne buni.\nZbog bezbednosnih rizika iz budućeg tendera za Dukovane inače su već ispala kineska preduzeća.\nInače, u Češkoj je u ponoć, posle pola godine, prestala da važi vanredna situacija zbog pandemije kovid-19.\nIako je broj obolelih sada smanjen, Češka i dalje vodi na listi zemalja sa najviše preminulih po broju stanovnika u svetu. Od početka pandemije u kojoj je korona virusom zaraženo 1,58 miliona ljudi, preminuo je 27.981, pokazuju novi podaci.\nPrema novoj anketi agencije Kantar CZ, građani su tokom pandemije imali najviše poverenja u ministra zdravlja Jana Blatnog, navodeći da on zna šta radi u borbi protiv virusa korona. Blatni je, međutim, smenjen.\nPremijer Babiš je za borbu protiv pandemije dobio negativne ocene od 66% anketiranih Čeha, dok je još veće nepoverenje u predsednika Zemana koga je negativno ocenilo 72%.


Ne prodavati Telekom sada\nSavet za borbu protiv korupcije preporučio je danas Vladi Srbije da u ovom momentu ne prodaje Telekom Srbije, nego da ga statusno i finansijski restrukturira zbog poboljšanja poslovanja.\nU stavu tog vladinog savetodavnog tela, koji je dostavljen medijima, traži se i da nadležne institucije izvrše reviziju poslovanja Telekoma jer je ono “dugi niz godina netransparentno i pod izrazitim političkim uticajem”.\nSavet ocenjuje da bi dobit Telekoma Srbije mogla da bude značajno veća kada bi to državno preduzeće racionalno i transparentno poslovalo.\nNa osnovu finansijskih podataka, Savet za borbu protiv korupcije zaključio je da je Telekom sa svojim zavisnim društvima profitabilno preduzeće jer ostvaruje dobit u poslovanju što je, s obzirom na vlasničku strukturu, značajno za privredu Srbije.\nKako se precizira, optimizacijom troškova koji se odnose na nepotrebno plaćanje zakupnina za poslovni prostor kao i troškova za reklame i sponzorstva ostvarile bi se izuzetne uštede u poslovanju Telekoma.\nUštedama bi, navodi se, doprineli i svrsishodno i transparentno poslovanje u domenu javnih nabavki dobara i usluga, kao i restrukturiranje troškova radne snage.\n“Činjenice u vezi poslovanja Telekoma ukazuju na svu ozbiljnost u donošenju odluke o njegovoj prodaji. Stručna javnost ukazuje da prodaja Telekoma nema ekonomskog opravdanja. Prema stavu Saveta, prodaja Telekoma nema ni zakonskog osnova zbog telekomunikacione mreže, jer ta imovina predstavlja prirodno bogatstvo koje se ne može otuđivati iz državne svojine”, navodi se u mišljenu Saveta za borbu protiv korupcije.\nVladi se predlaže da utvrdi da li se u imovini Telekoma nalaze dobra od opšteg interesa, odnosno prorodna bogatstva koja se ne mogu otuđiti iz javne svojine i imovina koju koriste državne tanje službe (poput BIA, VBA, VOA).\nKako ističe Savet za borbu protiv korupcije, ako Vlada ostane pri odluci da proda Telekom, dužna je da jasno odredi šta je predmet prodaje, odnosno da li prodaje mrežu telekomunikacione infrastrukture u javnoj svojini.


OZHO u kontaktu sa holandskim vlastima zbog sajber-bezbednosti - Sputnjik Srbija\n09:57 05 Avgust 2020\n18:30 04.10.2018 Preuzmite kraći link\n„OZHO zahvaljuje Holandiji na njenoj akciji i nastaviće da održava kontakt u vezi sa daljim razvojem događaja“, navodi se u saopštenju ove organizacije.\nMinistarstvo odbrane Holandije saopštilo je da je vojnoobaveštajna služba Holandije sprečila hakerski napad Rusije na Organizaciju za zabranu hemijskog oružja, koju su navodno pokušala da izvedu četvorica državljana Rusije. Kako je na konferenciji za štampu saopštila ministarka odbrane Holandije Ank Bejleveld, osumnjičeni Rusi, koji su imali diplomatske pasoše, proterani su iz Holandije 13. aprila.\nZemlje NATO-a pozvale su Rusiju da „prekine nesmotreno ponašanje“, a Alijansa će reagovati na ovaj incident povećanjem mera bezbednosti, izjavio je generalni sekretar Jens Stoltenberg. Evropska unija je, sa svoje strane, izrazila ozbiljnu zabrinutost zbog pokušaja sajber-napada i izjavila to da smatra agresivnim činom koji ugrožava međunarodno pravo i međunarodne institucije, navodi se u zajedničkoj izjavi predsednika Evropskog saveta, Evropske komisije i diplomatske službe EU. Samit EU će 18. oktobra razmotriti situaciju o sajber-bezbednosti u vezi sa pokušajem sajber-napada na OZHO, saopštio je predsednik Evropskog saveta Donald Tusk.\nKasnije su SAD i Kanada takođe optužile Rusiju. Prema tvrdnjama vlasti ovih zemalja, sedam „pripadnika GRU“ učestvovalo je u hakerskim napadima na izborni sistem Sjedinjenih Američkih Država, antidoping laboratorije, nuklearne kompaniju „Vestinghaus“, krađu i objavljivanje podataka i pranje novca uz pomoć kripto-valuta. Pri tome su četvorica osumnjičenih isti oni koji su proterani iz Holandije. Ministarstvo pravde SAD saopštilo je da se nada da će „pripadnike GRU“ dovesti pred lice pravde u SAD i poslati ih u zatvor.\nsajber-bezbednost, OZHO, Holandija


Dr Vladimir M. Djerić | Advokatska kancelarija MJB\nVladimir Djerić savetuje i zastupa klijente u oblastima trgovinskog i arbitražnog prava, medijskog i prava oglašavanja, međunarodnog javnog prava i prava ljudskih prava.\nPojavljivao se kao zastupnik u međunarodnim arbitražama (ICSID, ICC, UNCITRAL, Spoljnotrgovinska arbitraža pri privrednoj komori Srbije) i u postupcima pred međunarodnim sudovima i tribunalima (Međunarodni sud pravde, Evropski sud za ljudska prava, Međunarodni krivični tribunal za bivšu Jugoslaviju). Takođe je bio arbitar (Stalni izbrani sud (Arbitraža) pri Privrednoj komori Srbije, Spoljnotrgovinska arbitraža pri Privrednoj komori Crne Gore), a nalazi se na listi arbitara Stalnog izbranog suda (Arbitraže) pri Privrednoj komori Srbije i Stalnog arbitražnog suda pri Privrednoj i industrijskoj komori Slovenije.\nVladimir je bio savetnik ministra spoljnih poslova SR Jugoslavije/Srbije i Crne Gore od 2000. do 2004. godine. Tokom rada u Ministarstvu spoljnih poslova, bio je jedan od zastupnika SR Jugoslavije/Srbije i Crne Gore u postupcima pred Međunarodnim sudom pravde. Bio je i zamenik člana i izvestilac Venecijanske komisije Saveta Evrope.\nChambers & Partners Europe 2019 uvrstio je MJB u Grupu 1 advokatskih kancelarija za zaštitu intelektualne svojine u Srbiji. Dejan Bogdanović i Mara Jankovic su svrstani u\nU izdanju Hague Journal on the Rule of Law iz aprila 2018 je objavljen članak o Ustavnom sudu Srbije čiji su autori Vladimir Djerić, partner


Nešto više od milion pacijenata lečeno je u bolnicama i u kliničko-bolničkim centrima tokom 2016. godine, a prosečna dužina lečenja iznosila je 8,5 dana, podaci su Instituta "Batut". U poređenju sa 2015. godinom broj hospitalizovanih pacijenata je veći za 4.274, a ostvareno je više od devet miliona bolničkih dana. Iako je broj pacijenata koji su hospitalizovani sve veći, smanjuje se dužina njihovog boravka u bolnici.\nBroj pacijenata koji su izvršili laboratorijsku dijagnostiku u poslednje tri godine je prepolovljen. U 2016. godini neku vrstu laboratorijske analize obavilo je 3,7 miliona osiguranika, a prethodne 2015. godine taj broj je iznosio 7,2 miliona.\nObavljeno je manje operacija po specijalnosti nego prethodne. Pre dve godine izvršene su 421.703 operacije u 503 sale, a jedan specijalista u proseku je uradio 149 ovih intervencija.\nTokom 2016. godine se mesec dana duže čekalo na ugradnju implantata u ortopediji (kukovi i kolena), što znači da su pacijenti ove operacije morali da zakažu 378,4 dana unapred.\n“Lidl” raspisuje konkurs za zapošljavanje više od 1.000 prodavaca


RAZVOJ PRIVREDE I INFRASTRUKTURE - Glas Podrinja\nRAZVOJ PRIVREDE I INFRASTRUKTURE\nTradicionalno krajem godine predsednik opštine Koceljeva organizuje novogodišnji koktel i tom prilikom se sumiraju rezultati rada ove lokalne samouprave\nGovoreći o brojnim investicijama koje su realizovane tokom 2015. godine u raznim oblastima, predsednik Dušan Ilinčić je istakao da će prioritet koceljevačke opštine u tekućoj godini ostati infrastrukturni razvoj i stvaranje uslova za dolazak potencijalnih investitora.\nO svemu onome što je u ovoj opštini urađeno u prethodnoj godini govorio je i narodni poslanik u republičkom parlamentu i predsednik Skupštine opštine Koceljeva Veroljub Matić. On je najavio da će se ulaganja u ulični sistem i putnu mrežu, kanalizaciju, u oblast elektro i vodosnabdevanja, telekomunikacija nastaviti i u 2016. koja je izborna godina.\n- Sve ono što je do sada urađeno je rezultat izbora koji su se već desili i ovo rukovodstvo je imalo dobru sa republičkim organima, prvenstveno sa Vladom i ministarstvima. U ovoj godini će sigurno biti održani lokalni izbori a da li će ili ne biti i republički, to ćemo videti. Bez prejudiciranja, od vas će zavisiti i od vaše odluke kakva će budućnost ove opštine biti - rekao je Matić i poručio da građani svoj glas treba da daju razumu i razvoju ove opštine, svih njenih žitelja i budućnosti generacija koje dolaze.\n- Da bi se uspelo i u privredi i u infrastrukturi i u podizanju standarda građana potrebna je politička stabilnost. Ako toga nema, nema ni uspeha - ocenio je narodni poslanik.


Demonstracije radikalno-desničarskog Nacionalnog fronta, održane prošlog maja u Parizu\nO Charlie Hebdo-u[4 min. za čitanje]\nRičard Simor 07/01/2015, 20:24 56 Views\nUbistva novinara Charlie Hebdo-a uistinu su užasna, ali je rikošet islamofobije koji će uslediti ono čega svi zaista treba da se pribojavamo.\nVeliki broj novinara ubijen je iz neposredne blizine u prostorijama Charlie Hebdo-a, od strane kretena koji su mlatarali nečim nalik na mitraljeze. I dalje je prerano za potpun i koherentnan politički narativ o ovim ubistvima. Sve što u ovom trenutku imamo su korektne, ali banalne teze o tome da za tako nešto nema nikakvog opravdanja, da je svaki napad na novinare gnusan čin, da se sloboda govora mora braniti do poslednje kapi krvi, i tako dalje. Ako iz nekog razloga stvarno tražite takvu propoved, na pogrešnom ste mestu.\nPa ipak, treba imati na umu širi narativ do kog dolazi usled žurbe da se zauzme stav, u trenutku u kom mediji pokušavaju da uklope sve – isprva u potpunosti posredne – detalje u priču koja će ponuditi objašnjenje. Pretpostavka je da su ubice članovi nekakve islamističke grupe, verovatno povezane sa Islamskom državom, te da su egzekucijom novinara sproveli političku odmazdu za redovne satirične napade ove publikacije na islam. Za početak, ima nekoliko stvari koje bih tim povodom rekao izvan onoga što je sasvim očigledno.\nPrva tačka je to da je francuski predsednik Fransoa Oland ovo dosta rano proglasio „terorističkim“ napadom. Nije neophodno da smo upućeni u bilo kakve konkretne detalje ovog događaja da bismo razumeli svrhu takvog poteza. „Terorizam“ nije naučni, već inherentno normativni termin.\nPrimena „terorizma“ u takvom kontekstu do sada nam je već dobro poznata Povodom ubistva u Vulviču izneo sam tezu da taj termin funkcioniše kao narativni aparat, predstavljajući šačicu ljudi kao civilizacijsku pretnju čime se priziva stoička odbrana („britanskih vrednosti“, „la république“, „Zapada“, itd). Time se opravdavaju represivni i bezbednjački odgovori koji imaju tendenciju da ciljaju na Muslimane kao takve, odgovori koji se u Velikoj Britaniji uglavnom nalaze pod rubrikom vladine Preventivne strategije.\nDruga tačka je ta da već imamo ogroman pritisak, u ovom kontekstu, da stanemo u odbranu Charlie Hebdo-a kao važnog eksponenta „zapadnih vrednosti“, ili u nekim slučajevima čak i kao briljantnog radikalnog bastiona levičarskog anti-klerikalizma.\nE sad, mislim da postoji bitna razlika između solidarnosti sa napadnutim novinarima, odbijanja bilo kakvih ustupaka ideji da novinari mogu biti „legitimne mete“ i solidarnosti sa, iskreno govoreći, rasističkom publikacijom.\nOvde neću da trošim dodatno vreme na ovu tačku: uzimam zdravo za gotovo – bez obzira na njihove druge delatnosti, ili ma koje njihove validne komentare – da je način na koji ta publikacija predstavlja islam rasistički. ako vam je potrebno neko dodatno uverenje u tu tvrdnju, predlažem vam da sprovedete sopstveno istraživanje, počev od (ponovnog) čitanja Orijentalizma Edvarda Saida, kao i nekih bazičnih uvodnih tekstova o islamofobiji, pa da se vratimo razgovoru.\nSkretanje s teme. Tokom „Nevolja“, jedan od najozloglašenijih poteza britanske premijerke Margaret Tačer bilo je slanje SAS-a da ubije tri nenaoružana člana Irske republikanske armije na Gibraltaru.\namnesti internešnel je ovo ocenio kao nečuven slučaj vansudskog ubistva i najavio pokretanje istrage. Zapomaganja usled skandala iz parlamentarnih klupa torijevaca gospođa Tačer vešto je kanalisala podrugljivim i ciničnim komentarom sa govornice: „Nadam se amnesti bar donekle brine i za preko dve hiljade ljudi koje je IRA ubila od 1969. godine do danas.“\n„Rat protiv terorizma“ podsetio nas je na taj taboraški „ili si sa nama ili protiv nas“ pristup. Pretpostavljam da ćemo ga sada, nažalost, ponovo slušati, a mnoge koji bi trebalo da su bolji od toga gledati kako kapituliraju pred političkim ucenama.\nargument će biti da nam je zbog „dobrog ukusa“ potreban „pristojan vremenski period“ pre nego što se upustimo u kritiku Charlie Hebdo-a. Ipak, s obzirom na nivo tekuće antimuslimanske reakcije u Francuskoj, velike i zastrašujuće antimuslimanske pokrete u Nemačkoj, kao i stalna antimuslimanska zastrašivanja u Velikoj Britaniji, te imajući u vidu ideološke svrhe u koje će se ova grozota upregnuti, od suštinskog je značaja da ovo pitanje razumemo na pravi način.\nNe, u kancelarije Charlie Hebdo-a ne treba da uleću ubice i mlataraju oružjem. Ne, novinari nisu legitimne mete za odstrel. ali ne, mi isto tako ne smemo da stanemo uz neizbežnu državnu reakciju protiv Muslimana, niti uz ideološki juriš u odbranu fetišizovanog, rasijalizovanog „sekularizma“, kao ni da pristanemo na ucenu koja nas prisiljava na solidarnost sa jednom rasističkom institucijom.\nPreuzeto sa Jacobina\nPrethodni članak Obnavljanje levice u Južnoj Africi\nNaredni članak Poruke nade: dnevni izveštaji iz Grčke o Sirizinoj izbornoj kampanji


Sankcionisan 191 vozač zbog brze vožnje i alkohola - GradPrijedor.com - Portal grada Prijedora\nHome»Društvo»Sankcionisan 191 vozač zbog brze vožnje i alkohola\nSankcionisan 191 vozač zbog brze vožnje i alkohola\nNa području Centra javne bezbjednosti Prijedor tokom proteklog vikenda realizovana je republička akcija „Pojačana kontrola učesnika u saobraćaju sa akcentom na kontroli brzine kretanja vozila i prisustva alkohola i opojnih droga u organizmu“.\nTokom akcije koja je realizovana u trajanju po osam časova dnevno policijski službenici Centra javne bezbjednosti Prijedor su kontrolisali 380 učesnika u saobraćaju. Od ukupnog broja kontrolisanih vozača 132 vozača su sankcionisana zbog prekoračenja brzine.\nKontroli prisustva alkohola u organizmu podvrgnuto je ukupno 227 vozača, od kojih je kod 59 vozača utvrđeno prisustvo alkohola u organizmu. Kod jednog vozača utvrđeno je prisustvo alkohola u organizmu preko 2 g/k. 28 vozača je lišeno slobode i zadržano u službenim prostorijama do otrežnjenja, a najduže 12 časova. Zbog počinjenih drugih prekršaja sankcionisano je 26 vozača.\nCentar javne bezbjednosti Prijedor apeluje na vozače da se pridržavaju zakononskih propisa, da vožnju prilagode uslovima i stanju puta, te da ne konzumiraju alkohol prilikom učešća u soabraćaju.


Održana komemorativna sednica Skupštine opštine Srebrenica | Novine Toronto\nOdržana komemorativna sednica Skupštine opštine Srebrenica\nU Srebrenici je u sredu održana komemorativna sednica Skupštine opštine, na kojoj je odata pošta svim nevino nastradalim žrtvama iz Srebrenice tokom proteklog rata u BiH.\nNačelnik Srebrenice Mladen Grujičić izjavio je da se zločini ne smeju zaboraviti i da svi koji su činili zločine za to treba da odgovaraju, dodavši da treba pružiti maksimalnu podršku institucijama koje tragaju za istinom i pravdom.\n"Dvadeset četiri godine obeležavamo stradanje i srpskog i bošnjačkog naroda, ali i ostalih na teritoriji opštine Srebrenice. Prilika je da na jedan zajednički način odamo poštu svim stradalim na našoj opštini, ali i u celoj BiH. U Srebrenici gotovo da nema porodice koja nije izgubila nekoga", kazao je Grujičić novinarima.\nOn je rekao da neće biti na komemorativnom skupu bošnjačkim žrtvama u Potočarima.\n"Na početku mandata sam izrazio želju da se poklonim svim žrtvama. Međutim, to je naišlo na negodovanje organizatora komemoracije 11. jula i u razgovoru sa predstavnicima Bošnjaka zaključili smo da nije vreme za jedan takav potez", kazao je Grujićić.\nOn je dodao da "nije vreme za njegov dolazak u Memorijalni centar Potočari, kao što nije vreme ni za dolazak bošnjačkih predstavnika na srpska stratišta".\n"Ja ću težiti tome i verujem da će doći trenutak kada ćemo formirati zajedničku ekipu koja će obići sva stratišta na teritoriji opštine Srebrenice", naveo je Grujičić.\nPrema njegovim rečima, tenzije u Srebrenici izazvane su "uplitanjima sa strane".\n"Da nije tih uticaja iz dela međunarodne zajednice, Sarajeva i Banjaluke davno bi došlo do dogovora između Bošnjaka i Srba", smatra načelnik Srebrenice.\nOn je još rekao da je "žalosno što ima toliki broj nišana (nadgrobnih spomenika)" u Potočarima, ali da ta brojka "nije validna".\n"Pozivam sve institucije da dokažu istinu i ja ću je prihvatiti. Istina je da ta brojka nije validna", kazao je Grujičić.\nOn je naveo da nikad nije revidiran spisak ubijenih u Srebrenici, čija su imena navedena u Memorijalnom centru Potočari.\n"Ukoliko ja dokažem da je jedan čovek iz Potočara živ, onda ta brojka više nije 8.372, nego je 8.371, ali se po tom pitanju ništa ne menja. Nikad se nije revidirao spisak", ocenio je Grujičić.\nOn je dodao da je "svaki gubitak težak i da to zna na sopstvenoj koži, ali da je definicija zločina urađena tako da ne odgovara istini i stvarnom stanju na terenu".\nUpitan zašto predstavnici Srba i dalje negiraju presude sudova u vezi sa genocidom u Srebrenici, načelnik Srebrenice je uzvratio pitanjem: "A ko je ubijao Srbe?"\n"Gde su ti sudovi da osude ijednog Bošnjaka iz Srebrenice koji je ubijao Srbe? Kako da verujemo tom sudu, koji je sudio samo jednom narodu i bio je jednostran? Sud je napravio totalni raskol kada je favorizovao jedne, a degradirao druge… Ovde su ginuli i Hrvati, i Romi, i Srbi i Bošnjaci, a izgleda da su samo Srbi ubijali", rekao je on.\nGrujičić je naglasio da su se Srbi "hiljadu puta izvinili i rekli da se desio zločin", a da to druga strana nikada nije uradila.\n"Suživot ne može biti samo jednostrana volja jednog naroda", ocenio je on.


Jovana Arsić položila poslednji ispit za Svetsko prvenstvo\nObjavljeno 02.08.2015. u 23h\nNa Srebrnom jezeru održana je poslednja izborna regata za popunu sastava državnog tima za najjače i najznačajnije takmičenje u 2015. – Svetsko prvenstvo za seniore, čiji će domaćin od 29. avgusta do 6. septembra biti francuski grad Ožibele.\nBudući da Iva Obradović ima povredu leđa, zbog koje će propustiti planetarni šampionat, za mesto u skifu u Francuskoj na Srebrnom jezeru u subotu borile su se Jovana Arsić (VK Zrenex) i Ivana Filipović. Prošlogodišnja finaliskinja Svetskog prvenstva za seniore do 23 godine u Varezeu, Jovana Arsić, pobedila je u oba okršaja, pa je tako sebi obezbedila učešće na Svetskom prvenstvu.\n– U jednoj od te dve trke sam odveslala svoje najbrže vreme u karijeri 7:23! To je sedam sekundi ispod norme za Svetsko prvenstvo i ujedno, to je drugo vreme u svetu ove godine. Krajem avgusta ću na planetarnom šampionatu u Francuskoj veslati skif i boriću se za olimpijsku vizu. Iskreno, cilj je plasman u finale i borba za medalju. Inače, deset najbržih skifova u svetu će izboriti plasman u Rio 2016 – rekla je Jovana Arsić za Ilovezrenjanin.\nJovana danas putuje u Jajce, gde će se naredne dve nedelje pripremati sa veslačkom reprezentacijom Srbije.\nTagovi:Francuska, Ožibele, Svetsko prvenstvo, veslanje, Veslanje


Izvor: Luftika.rs, 22.Apr.2021, 12:33\nAnimir dame prema nalogu i potrebi pozivaju i organizuju sekretarice Dragana Markovića Palme kako bi na svojim druženjima i putovanjima imali osigurnu zabavu. Neke od ovih žena fiktivno su zaposlene u jagodinskim javnim preduzećima.\nU novom anonimnom svedočenju koje je pročitala Marinika Tepić navodi se da je ono što se u Palminoj organizaciji dešava u Jagodini školski primer elitne prostitucije i podvođenja.\nKako je Tepić objasnila ovo je iskaz “funkcionera koji je tome svedočio godinama, od mandata 2008. do sada“, sa, kako navodi, brojih „političko-privrednih“ putovanja u Paraliju, Beč, Rim, Pariz, piše N1.\n„Šema je uvek ista, proslava nečega uglavnom uz estradne zvezde –...\nN1 televizija: U Novom danu o slučaju „Palma“, gosti Marinika Tepić i Igor Jurić\nN1 televizija: Rašković Ivić: Marković me zvao 15 puta pošto sam osudila pedofilski skandal\nBeta: Rašković Ivić: Dragan Marković Palma me zvao 15 puta kada sam osudila pedofilski skandal